Basoen erabileraren harian | Bizigiro | Berria\nBasoen erabileraren harian\nGatazka iturri izaten da batzuetan basoa, haren erabilera anitz elkarren aurkako izan baitaitezke. Gehienetan, errespetua eta zentzua aski izaten da orekari eutsi eta arazoak konpontzeko.\nTxirrindulari bat Santiagomendi inguruetan bizikletan ibiltzen, aurrean ehizarako postu bat duela. Halako sei xehatu zituzten urriaren hasieran. JON URBE / ARGAZKI PRESS\nEz da inorena, eta guziena da, era berean. Baina, guziena izateak, batzuetan, ekar dezake arazoren bat. Ez da ohikoena, baina gatazka iturri izan liteke basoa. Basoa baino gehiago, basoa erabiltzen dutenen jardunen arteko talkak. Onddo biltzaileak, ehiztariak, nekazariak, txirrindulariak... denak elkartzen dira han, eta beharrezkoa dute elkar ulertzea.\nJoan den astean, perretxiko bila zebilen emakume batek liskarra izan zuen ehiztari batekin Uztaritzen (Lapurdi). Pascale Pernaud (Kanbo, Lapurdi) mendian zebilela, usategi baten ingurura ailegatu zen. Han izan zituen arazoak. Udal dekretu batek dio ezin dela usategietatik 300 metrora hurbildu. Berak dio ez zuela debekua ikusi. Dena dela, gertaturikoa ez dago zuritzerik, Pernauden ustez.\nIzan ere, ehiztari batek jo eta iraindu egin zuela salatu du. Bi ehiztari omen zeuden usategian. Batek alde egiteko esan zion, eta segidan joan zen bigarrena oihuka eta irainak botatzen, betiere Pernauden arabera. Horrekin aski ez, eta makila batekin jo zuela salatu du perretxiko biltzaileak: buruan, ukondoan eta izterrean. Haren makilarekin, gainera. Medikuaren txostena erabiliko du froga gisa.\nPenaudek esan du izutu egin zela, ehiztaria «amorru bizian» zegoelako. Makilarekin jotzen zuen bitartean «Burua xehatuko dizut! Burua xehatuko dizut!» oihu egiten ziola ere azaldu du. France 3 telebista katearen arabera, bada ehiztari talde beraren irainak jasan dituen beste mendizale bat.\nAstigarragan (Gipuzkoa), alderantziz gertatu da hilabete honetan. Norbaitek ehiztarien sei postu xehatu zituen mozteko tresna bat erabiliz. Urriaren 11ren eta 12aren artean gertatu zen. Ez da lehenbiziko aldia, baina. Iaz ere gertatu zitzaien antzeko zerbait. Postu horiek Gure Izarra ehiztarien elkarteak banatzen ditu zozketa bidez, egunero.\nAndoni Vallejo da elkarteko lehendakaria, eta arrastorik ere ez du nork apurtu dituen postuak. «Sasi ekologistaren bat» edo ehizaren aurka dagoen norbait izan daitekeen susmoa du. Izan ere, esan du inguruko nekazariekin ez dagoela arazorik normalean.\nPostuak xehatzearekin loturarik ez badu ere, batzuetan izaten dira tirabirak ehiztarien eta nekazarien artean. «Gorabeheraren bat izan daiteke, baina ez dago arazorik», dio Vallejok. Hala ere, onartu du badela ehizaz kexu den baserritarrik. «Baserri bateko bikote batek esan digu perdigoiak erortzen zaizkiela teilatuan. Basozaina etorri da, eta zozketatik bi postu kentzeko esan digu, 47a eta 48a, eta hala egin dugu». Lehentasuna «jendea gustura bizitzea eta elkarri trabarik ez egitea» dela gaineratu du.\nHorrelakoetan, udaltzainek basozainarekin hitz egiten dute, eta hark, ehiztariekin. Distantziak begiratzen ibili ziren larunbatean postuetan. «Guk distantzia egokia mantentzen dugu; postuak legezkoak dira, baina, ez dugunez gatazkarik nahi, perdigoiak erortzen zaizkiela esaten badute, kentzen ditugu, eta listo», azaldu du elkarteko lehendakariak.\nOrain, beste baserritar batek ere kexua azaldu du, bere eremuan ere perdigoiak erortzen direlakoan. «Arazoa ez da postuena. Arazoa da badela behar ez den tokian jartzen denik. Postutik 200 metrora dago etxea; ezinezkoa da ailegatzea», esan du. Postuak hartzen dituztenak ehiztari lizentziadunak dira, eta baldintza batzuk betetzeko eskatzen zaie: kartutxoak biltzeko, eta mendia zegoen bezala uzteko. Gainera, Vallejo bera ehizaren ondoren postu guzietatik igarotzen da, dena ahalik eta hobekien uzteko.\nBada mendian ehiztariekin arazoak izan dituen beste kolektibo bat: txirrindulariena. Bardean (Nafarroa), adibidez, ehiztariak basurde uxaldietan dabiltzan eremuan, txirrindulariak ere sar daitezke. Jose Antonio Perez-Nievas Nafarroako Oihanzainen Elkarteko lehendakariak esan duenez, batzuetan arazoak izaten dira. «Nik ehiztariei beti esaten diet haiek arma bat dutela. Ehiza legezkoa da, baina txirrindulari bat sartzen bada, ez eztabaidatu harekin, eskubidea baitu. Legez kanpokoa litzatekeena da zarata egitea animaliak uxatzeko. Horregatik, elkarbizitza beharrezkoa da». Dena den, berak dio tratua ona izaten dela normalean.\nTxirrindulariek beste arazo bat ere badute, ehiztariekin loturik ez dagoena Durangoko kasuan (Bizkaia). Durango MTB elkarteak udan salatu zuen Sapubike martxa antolatzen duten guztietan mendiko ibilbidean tranpak aurkitzen dituztela. Afera, baina, ez da soilik martxari lotutakoa. Urte osoan aurkitzen dituzte nahita jarritako harri kozkorrak eta bide erdian botatako enborrak.\nAtzo bertan, istripu bat izan zen Elorrion (Bizkaia). Santi Gerrikagoitia elkarteko zuzendaritzako partaideak kontatu duenez, mutiko batek altzairuzko kable batekin topo egin zuen. Zauriz josita dago, eta besoa uhalarekin loturik darama. Aste honetan ere, durangar batek mezu bat bidali zien elkartekoei, bideetan harriak jarri zituztela salatzeko.\nBide beretik, iaz norbaitek kable bat paratu zuen Urkiolan, pinu batetik bestera. «Kablearekin topo egin zuen, eta izugarrizko istripua izan zuen. Hori larria da; harriak ikusi daitezke, baina kable bat, ez». Hori dela eta, Ertzaintzarengana jo zuten salaketa jartzeko. Gerrikagoitiak gogorarazi du Euskal Herritik gertu pertsona bat hil eta beste bat elbarri geratu direla antzeko tranpen ondorioz.\nDurangaldean kableekin izandako hiru istripu ezagutzen ditu Gerrikagoitiak. Horiez gainera, Bergaran ere agertu izan dira kableak. Perez-Nievasek esan duenez, Iruñerrian iltzeak zituzten xaflak agertu izan dira mendian, bizikleten gurpilak zulatzeko nahita jarritakoak. «Gertatu ahal den gauzarik okerrena da hori; harriak bide erdian jarri eta halakorik ez litzateke egin beharko», esan du, larriturik. Herritar batzuek egin izan dituzte halakoak, xaflak bide erdian jarrita. «Ezin da halakorik gertatu; norberak ezin du justizia bere kabuz egin. Horrelakoekin, hildakoak ere egon litezke».\nGerrikagoitia kezkaturik dago arazoarekin, eta horregatik jo dute hedabideengana. Iduri du geroz eta ohikoagoak direla gisa horretako tranpak. «Ez dakigu zelan egin daitekeen hau. Orain, batzuetan, beldurragaz pasatzen zara betiko tokietatik. Ez dakizu zer aurkituko duzun». Adi egoten dira, hori bai. Baina oso zaila da erruduna topatzea.\nBera bideak garbitzera ateratzen bada ere, harriak eta enborrak kendu ondoren berriro jartzen dituztela dio: «Aurten harri handi bat jarri zuten harririk ez dagoen tokian. Toki oso desberdinetan agertzen dira». Udaltzaingoak kartelak paratu zituen norbaitek zerbait jakinez gero ohartarazi zezan, eta horiek ere egun batetik bestera kendu zituzten. «Norbaiti molestatzen zitzaion».\nBi gurpileko ibilgailu motordunekin ere bada kalapitarik, baita quad-ekin ere. Nafarroako basozainen lehendakariak esan du arazo berria dela. «Debekaturik dago bi metro baino txikiagoak diren pistetan ibilgailu motordunekin ibiltzea, eta, hori gertatzen denean, ehiztariak asko haserretzen dira, arrazoiarekin. Ehizaldietan arazoak sortzen dira». Nafarroako erdialdean ohikoa da.\nHiria, geroz eta urrutiago\nDena den, gatazka handienetako bat, Perez-Nievasen aburuz, hiritarren eta herritarren artekoa da. Mendizale eta perretxiko biltzaileek ehiztariekin ez ezik, baserritarrekin ere izaten dituzte arazoak, batzuetan. «Abeltzainak haserretu egiten dira itxiturak irekita uzten dituztelako», azaldu du. Gaztaina, perretxiko edo bestelakoen gehiegizko bilketa ere izaten da gatazka iturri, bilketa horiek arauturik ez dauden eremuetan. Haren aburuz, hiria eta landa geroz eta banatuago daude.\nAdibide bat jarri du: herri batean basurde uxaketa antolatu dute, eta Iruñetik bi autobus ailegatu dira txango bat egiteko. «Iruñeko jendea ez da konturatzen bata aisialdi jarduera dela, eta bestean beren lurrak babesten ari direla». Basozainaren arabera, hiritarrak naturaren sena galtzen ari dira. «Landaren eta hiriaren arteko elkarbizitza oso garrantzitsua da, eta geroz eta banatuago dago. Elkar ulertzera kondenaturik daude».


Gorosibain eraiki nahi duten EEH lantegiaren kontrako kotxe karabana egingo dute larunbatean | Geuria\nEraikuntza eta Eraispen Hondakinen (EEH) lantegi bat eraiki nahi du Moyua enpresak Gorosibain, Usansolon. Horren aurrean RCD Hemen EZ! herri plataformak zenbat ekintza antolatu ditu.\nMaderas Basañez enpresa zenaren lursailean eraiki nahi dute EHH lantegia, Gorosibain // Geuria\nEraikuntza eta Eraispen Hondakinen (EEH) lantegi bat eraiki nahi du Moyua enpresak Gorosibain, Usansolon. Horren aurrean RCD Hemen EZ! herri plataformak zenbat ekintza antolatu ditu. Esate baterako, apirilaren 10ean, larunbatez, EHH lantegiaren kontrako kotxe karabana antolatu dute 12:30ean Meatzetako aparkalekutik: “EEH planta geldiaraztea eskatzen dugu”, diote.\n“Lantegi mota honek sekulako kutsadura sortzen du inguruan, hala nola, zarata, hautsa, errekuntza-gas piloa, lokatza edota kamioi handien trafikoa. Kamioi-bidaia bat 5 minuturo, 25.344 kamioi-bidaia urtean, Gorosibaiko erdigunean zehar. Gainera, galdaketa-sarra birziklatuko lukete, gaixotasun larriak sor ditzaketen metal astunak dituena. Plantaren eragina nabarmen jasango genuke Usansoloko, Ospitaleko eta Bediako bizilagunok”, diote RCD Hemen EZ! herri plataformatik. Plataforma hori hainbat auzotarren sortu dute, “Gorosibaiko Auzo Elkarteak sortu duen lan izugarria beste talde batzuek sortutakoarekin uztartzeko eta denok ildo beretik lan egiteko”, diote.\n1.200 atxikimendu baino gehiago\nGorosibain eraiki nahi duten EHH lantegiaren kontra egiteko RCD Hemen EZ! herri plataformak sinadura bilketa egin du online. “Orain arte, 1.291 pertsonak eta 16 elkartek egin dute EHH plantaren kontra”, diote. Besteak beste, RCD Hemen EZ! herri plataformak idatzitako manifestuarekin bat egin dute hurrengo elkarteek: Antikapitalistak (Ezker Alternatiboa), Mirari Emakume Taldea, Burtotza Mendi Taldea, UFS Usansolo, Usansolo Herria, Galdakaoko EH Bildu, Gorosibaiko Auzo Elkartea, Hotel Rural Bedia, Lamintxu Gazte Asanblada, U113 Triatloi Taldea, Ujaba Usansoloko Jai Batzordea, Usansoloko Esku Pilota Taldea, Usansolo Gure Herria Athletic Peña, Usansoloko Apario Euskara Taldea, Usansoloko Laguntza Elkartea eta Usansoloko Txoribeltz Saskibaloi Kirol Elkartea.\n“Gure bizi-kalitatea eta osasuna jokoan daude. Zure laguntza ezinbestekoa da, eta agirirarekin ados bazaude, bete hurrengo formularioa: https://forms.gle/49TPuNcQamdCUqzt9“, diote RCD Hemen EZ! herri plataformatik.\nSailkatuta: EHH, Eraikuntza eta Eraispen Hondakinen lantegia, Gorosibai, Hondakindegi, RCD, Usansolo\nUsansolo herri bihurtzeko azken erronka: 5.000 biztanleko errolda osatzea


La búsqueda ha devuelto 307 resultados.\nResultados 1 - 50 de 307\n...\tUrriaren 3an, osteguna, arratsaldeko 19:00etan, Bilboko Zazpikaleetan dagoen Euskal Museoan, "Euskaldunak Kalifornian" izeneko erakusketa inauguratuko da. Ziurrenik Kalifornia AE...\n2. Euskal etxeei zuzendutako 2019ko dirulaguntzak onartu dira - Adjudicadas las subvenciones a centros vascos 2019\n...tean euskal etxeei eman zaizkien diru-laguntzen berri ematen duena. Informazio gehiago www.euskadi.eus/euskaldunak webgunean, "Izapideak eta zerbitzuak" atalean. ------...\n3. Concurso Literario "“Kontadazu Historia II” en Patagones y Viedma\n...oria Rubén Suárez, se dieron a conocer las presentaciones premiadas del Concurso Immigrante Euskaldunak-Kontadazu Historia II y, el orden de mérito es el siguiente: P...\n4. 2019ko egoera larrian dauden pertsonentzako dirulaguntzak - Ayudas a personas en extrema necesidad 2019\n...las Colectividades Vascas en el extranjero. Más información en la web www.euskadi.eus/euskaldunak, en la sección "Trámites y servicios". ...\n5. Aberri Eguna\n...s y descendientes de vascos en el mundo celebramos Aberri Eguna - Día de la Patria Vasca Zorionak Euskaldunak !! Gora Euskal Herria! ...\n6. Gaztemundu 2019\nEHAAn argitaratu da Gaztemundu 2019rako esleipena. Informazio gehiago www.euskadi.eus/euskaldunak webgunean, "Izapideak eta zerbitzuak" atalean. ---------------------------\n7. Euskal Etxeak Digitala #735\n...dezkaria Argentinan Sara Pagola, Argentinako eta Euskadiko banderen azpian, Las Flores-eko "Loreta'ko Euskaldunak" euskal etxearen sarreran aurrean. ...\n8. Comisión Directiva 2019\n9. Euskal Etxeak Digitala # 733\n...nekoa, Gipuzkoako hiriburutik Eibarrera doa. Armagintzako herri horretatik abiatzen da hirugarren etapa, "Euskaldunak oso jende ona dira" izenekoa, eta Bermeoraino eramaten du bidaiaria....\n10. Euskal Etxeak Digitala # 728\n...nbsp; Ampliar noticia > Bi neska euskaldunak lehia garbian basamortuan, "Suazko Ozeanoak" filmean bezala ...\n11. Euskal Etxeak Digitala # 721\n12. De "black bascos" a "all americans" / "Black bascos"etik "all americans"era\n...calmente y pasan de ser 'black bascos' a americanos completos, con todos los derechos. Euskaldunak eta Amerikako Far West-eko indiarrak elkar bizi izan ziren denbora luzean Nev...\n13. 2019rako ohiko 3 deialdiak argitaratu dira - Se han publicado las 3 convocatorias habituales para 2019\n...; Eskabideak aurkezteko azken eguna 2019ko martxoaren 25a izango da. Informazio gehiago www.euskadi.eus/euskaldunak webgunean, "Izapideak eta zerbitzuak" atalean. ------------...\n14. Euskal etxeei zuzendutako 2018ko dirulaguntzak onartu dira - Adjudicadas las subvenciones a centros vascos 2018\n15. 2018ko egoera larrian dauden pertsonentzako dirulaguntzak - Ayudas a personas en extrema necesidad 2018\n16. Euskal Etxeak Digitala # 716\n...an, azaroak 25, Gernikako Zimela jatetxean bazkari bat egingo da Euskal Herritik Australiara emigratu ziren euskaldunak eta euren ondorengo eta lagunak biltzeko. Orain arte berrehun eta berro...\n17. Euskal Etxeak Digitala # 710\n...ican Calendar Lankidetzarako Ignacio Ellacuría saria Euskaldunak Munduan Zehar: Buenos Aires. ...\n18. 2018ko egoera larrian dauden pertsonentzako dirulaguntzak - Ayudas a personas en extrema necesidad 2018\n...arriak atenditzeko. Eskaerak aurkezteko epe muga: 2018/07/18. Informazio gehiago: www.euskadi.eus/euskaldunak , "Izapideak eta zerbitzuak" atalean. ---------------------...\n19. Euskal Etxeak Digitala # 704\n...taratzean ospatu dira: urteroko Batzarra eta Winnemuccako 40. “Basque Festival”a. Bi ekitaldiak Euskaldunak Danak Bat tokiko euskal etxearen eskutik antolatu dira. Alboko argazkian P...\n20. Gaztemundu 2018\n21. Euskal Etxeak Digitala # 697\n...a guaraniz. 21,6 milioi euro "Beatriz Galindo" laguntzentzat. Euskaldunak Bordalen (Basque à Bourdeaux), apirilaren 28an eta 29an. ...\n22. Euskal Etxeak Digitala #682\n...onpainiak (En) Noël Basque - Noël Russe Tolosa Okzitaniako euskaldunak Gabon zoriontsuak eta Urte Berri on! ...\n23. Euskal Etxeak Digitala #678\n...os hirian, Buenos Aires-eko probintzian. Argentinako Euskal Aste Nazionala bertoko euskaldunen (Argentinako euskaldunak dira, tarte handiarekin, munduan dagoen euskal komunitaterik handiena) jai...\n24. Euskal Etxeak Digitala #677\n25. Euskal Etxeak Digitala #675\n...gunea Montpellierreko hiritik hurbil dagoen Clapiers herria izan da. Bertan elkartu dira Montpellierreko euskaldunak txuri-gorriz jantzirik. Egitarau aberatsa jarri da abian eta handi eta txi...\n26. Euskal Etxeak Digitala #674\n...den larunbatean, urriak 7. Jaiaren zortzigarren edizioa izan da, Retiro parkean egin da eta bertan Madrilgo euskaldunak eta euskal kulturaren zaleak bildu dira. Oso eguraldi on batekin eta jende...\n27. Euskal Etxeak Digitala #673\n...txeak 2017ko Euskal Jaia ospatuko du bihar, larunbata. Jaia Retiro parkean egingo da eta bertan Madrilgo euskaldunak eta euskal kulturaren zaleak bilduko ditu. Euskal Jaiaren ekimenak (traine...\n28. EUSKALDUNAK F.C. Subcampeón del Torneo de fútbol de Intercolectividades\nEl Equipo de Fútbol 5 EUSKALDUNAK F.C. de la Colectividad Vasca participó en el IV Torneo de Fútbol de Intercolectividades organizado por Inmigrantes Unidos de Concordia, donde\n29. Grupo de Bertso Pilota en la Comarca\n...e, beti bezala. Itzultzeko promesarekin euren 'Ikusi Mendizaleak' abestiaren bertsioa gure egin dugu: "gu euskaldunak gara, Patagoniakoak". Rio Negrori begira egin dugu lehen urruntzea eta h...\n30. Euskal Etxeak Digitala # 666\n...le da Frantziako hirietan frantziar gutxien dituen hiria. Iragan eta sustrai nafarrak, gaskoiak (hau da, euskaldunak), ingelesak, arabiarrak (lehenago eta gaur egun) eta, azkenik, frantzesak ...\n31. ZINEMA - TOPAKETA - TALLERES - XEITO NOVO - NUEVOS CURSOS - GAZTEMUNDU\n...presentar las solicitudes finaliza el 5 de junio. Puede consultarse la normativa aquí: www.euskadi.eus/euskaldunak Cualquier consulta escribinos a euskatzaleak@yahoo.com.ar ...\n32. Gaztemundu 2017\n...inarrituta. Eskaerak aurkezteko epea Ekainak, 5 amaitzen da. Araudia hemen ikus daiteke: www.euskadi.eus/euskaldunak Se ha publicado en el BOPV la convocatoria de este año, basad...\n33. Diasporaren Gutunen IV. Literatura Lehiaketaren irabazleak\n...- "Zure zelairako bidea" Bere gutuna Alboraiatik (Valentzia) heldu da. B kategorian (Euskaldunak): Unai Altuna Etxeberria - "Izozkiak gara aduanetan" Bere gutuna La...\n34. Euskal Etxeak Digitala #649\n...errietako 15 oinarrizko adierazle biltzen dira; biztanleria, atzerrian jaioak, 65 urtetik gorakoak edota euskaldunak besteak beste. Guztia irakurri ...\n35. Anuario Digital 2016\n...idente a Emilia Zugasti, quienes junto al resto del cuadro dirigencial elegido formaron parte de la lista Beti Euskaldunak (“Por siempre vascos”). NOVIEMBRE: Semana Nacional V...\n36. Euskal Etxeak Digitala #643\n...ateko kideek, horien artean nabarmentzekoa da, gaur arratsaldean ospatuko dena; "Gaurko Argentinako euskaldunak", gaur egungo Argentinako Euskal Komunitatearen egoeraz jardungo dena...\n37. Euskararen Nazioarteko egunean\n38. Euskal Etxeak Digitala # 642\n...\t> Aragua bailarako XVIII. mendeko euskaldunak omentzeko monolitoa jarri dute Venezuelan ...\n39. VIERNES 18 DE NOVIEMBRE - ZINEMA - TOPAKETA - EUSKARA EGUNA\n...soñada: vascos e irlandeses en Argentina. Nacionalismos y diásporas / Amestutako Aberria: euskaldunak eta irlandarrak Argentinan. Nazionalismoak eta diasporak” charla de la...\n40. Asamblea General\n41. Euskal Etxeak Digitala # 636\n...o asko bizi dira. XX. mendeko bigarren hamarkadan abiatu ziren hara Iparraldetik, multzo handitan, lehen euskaldunak. Gero, Espainiako 1936ko gerra ondoren, etorri ziren Hegoaldekoak: euskal ...\n42. Euskal Etxeak Digitala # 635\n43. XXIII Fiesta Provincial del Inmigrante 2016\n..., junto con las demás postulantes a XXIII Reina Provincial del Inmigrante. Por su parte el equipo Euskaldunak, representante del Centro Vasco, fue premiado por obtener el primer puesto e...\n44. Torneo de Fútbol Intercolectividades 2016 - Equipo de fútbol. Euskaldunak Colectividad Vasca de Concordia\n...7 de agosto en las canchas de Libero. En esta edición del torneo el equipo "Euskaldunak" representa a la colectividad vasca. El primer encuentro fue con e...\n45. Gaztemundu 2016: Deialdia - Convocatoria\n.... Eskaerak aurkezteko epea Abuztuak, 11 amaitzen da. Araudia, beti bezala, gure webgunean www.euskaletxeak.eus/euskaldunak ikus daiteke, "Diru-laguntzak" atalean. Se ha public...\n46. Euskal Etxeak Digitala # 627\n...te berriak irekitzeko euskal Estatu Batuetan. Irudian, Smithsonian Folklife Festivalean parte hartuko duten euskaldunak. Guztia irakurri ...\n47. Euskal Etxeak Digitala # 625\n48. Euskal Etxeak Digitala # 624\n...burua da, Ekin argitaletxean dago argitaraturik eta berrogeita hiru pertsonen epopeia kontatzen du. Euskaldunak ziran gehienak, eta zoriak Groix pakebotean bildu zituen. Groix pakebotea ...\n49. Euskal Etxeak Digitala # 618\n...aurlaritzaren Kontseiluak argi berdea eman dio "Association des basques de Montpellier et sa region-euskaldunak" euskal etxea onartzeari. Erabakia hartu da joan den astearteko biler...\n50. Euskal Etxeak Digitala # 615\n...opologok (Robert Grenier, Manu Izagirre eta Latonia Hartery) azalduko dute euskal balea arrantzaleen historia. Euskaldunak izan ziren Ternuara eta Labradorera iristen lehenak, aitzindariak izan baitzi...


Bergarako Gaztetxean | Faroa\n← Ramon Aranzabalen estudioan\nAgur, Benidorm! →\nData: 2011(e)ko apirilaren 19a Egilea: Joxe Aranzabal\nLarunbata egun emankorra izan zen guretzat, batez ere arratsaldea. Anaia Ramonen erakusketa ikusi ondoren, Gaztetxera joan ginen, Bergaran bertan, eta han jendea jo eta ke lanean ikusi genuen, musika jaialdi bat prestatzen.\nGure zorionerako, bertan Ander Bolibar aurkitu genuen, nire ikasle ohia, hura ere lanean, eta berak gidatu gintuen Bergarako kartzela zaharrean barrena, bertan dago-eta gaur egun Gaztetxea. Angiolilloren ziega ikusi genuen, gaur egun gaztetxeko liburutegi bihurtua, espetxe zaharreko galeria, sukaldea eta Txapa Irratia.\nDenok ere harrituta geratu ginen zelako lana egiten duten Bergarako Gaztetxean. Bejondeiela!\nKategoria: Sailkatugabeak Etiketak bergara, gaztetxea, txapa_irratia. Gorde lotura.\n2 Responses to Bergarako Gaztetxean\n2011(e)ko apirilaren 19a 14:32\nKasualitatez erramu zapatuan jende dezente gerturatu zen kartzela zaharra bisitatzera. Guretako plazer bat da, leku historikoa den heinean, ateak irekita izatea. Poztu nintzen bisitaz. Ondo pasa oporrak.\negilea: Joxe Aeanzabal\n2011(e)ko apirilaren 23a 17:52\nMila esker, Ander!\nUtzi erantzuna abolibar(r)i Utzi erantzuna


Lanposturen eskaerak. :: Atzegi :: Gipuzkoako adimen urritasuna duten pertsonen aldeko elkartea\nTOKIA: Euskara/ Atzegi gehiago/ Lanaren boltsa/ Lanposturen eskaerak\nInteresatuta bazaude gurekin lan egiteko Atzegin, bete mesedez ondorengo formularioa. Bai begirale, etxekoandre... Etxebizitza Zerbitzuan. "Datuak bidali" sakatu ondoren curriculuma bidaltzeko aukera izango duzu. Mila esker\n* duten atalak derrigorrez bete behar dira.\nDatu pertsonalak, zuk gure esku utzitako CURRICULUMean jasotakoak eta hemendik aurrera gure esku utziko dituzunak edo datuak tratatzearen ondorioz sortuko direnak, ATZEGI elkartearena den fitxategi misto batean sartuko dira. Hala, baimena ematen diozu aipatutako enpresari datu horiek modu automatizatuan edo ez automatizatuan tratatzeko, langileak hautatzeko prozesuan erabili ahal izan ditzan.\nATZEGIk zure datuen konfidentzialtasuna bermatzen du eta bere gain hartzen du elkarte barnean ezarritako lege betekizun guztiak betetzeko betebeharra.\nJakinarazten dizugu, abenduaren 13ko 15/1999 Lege Organikoari jarraiki, zure datuak kontsultatzeko, zuzentzeko, ezeztatzeko eta horien kontra egiteko eskubideak baliatzeko goian aipatutako helbidera igorri beharko dituzuela idazkia eta NANaren fotokopia.


K 2000, Eikeneko kidea, ekoizpen etxea ESCÉPTICOS saioaren 12 atal ekoizten hasiko da, urtarrilaren 1ean ETB 2k prime-timen gizona Ilargira iritsi zenekoa zalantzan jartzen duen teoriari buruz eman zuen atal pilotuak izandako arrakasta handiaren ondoren.\nJose A. Pérezek, La 2eko CIUDAD K esketx saioaren egileak, sortu eta zuzendatutako saioa da. ESCÉPTICOS lanaren helburua, hain zuzen, gizartean gehien zabaldutako gezur azientifikorik handienak desegitea da.\nElkarrizketak, esperimentuak, dokurealityak, animazioak eta bideoklipak erabilita, zientzia eta entretenimendua uztartzen ditu saioak; zorroztasunean oinarrituta, baina, betiere, modu moderno, ausart eta atseginean. Familia osoak ikusteko modukoa da; alegia, kulturak gizartea askeago bilakatzen duelako uste osoa izanda, pentsamendu kritikoa sustatu nahi duen saioa.\nEBk nabarmendu duen proiektu domotiko bateko lantaldean Vicomtech euskal zentroa dago Europako Batzordeak i2home proiektua nabarmendu du, zeinaren helburua baita adinekoentzako eta elbarrientzako tresna domotikoak sortzea. Ingema (Matía Institutu Gerontologikoa) eta Vicomtech (Eikeneko kidea) euskal zentroek sustatu dute proiektua, beste herrialde batzuetako zenbait erakunderekin batera (esaterako, Alemaniako Siemens). Bruselako Exekutiboaren esanetan, Europako Agenda Digitalaren helburu nagusietako bat da IKTak independenteki bizitzeko zailtasunak dituzten pertsonen zerbitzura jartzea.\nEBk 2,7 milioi eurorekin finantzatu du proiektua eta aukera eskaini nahi die adinekoei eta elbarriei garbigailua piztu eta programatzeko edo argiak nahiz etxeko beste edozein osagai elektroniko itzaltzeko, berogailua eta telebista barne. Horretarako, ikertzaile euskaldun, aleman, txekiar eta portugesek urruneko kontsola unibertsal baten antzeko interfaze bat garatu dute, pertsonalizatu eta ordenagailuan edo sakelakoan integratu daitekeena. Ikusmen arazoak dituzten pertsonentzat ikusizko kontrolak ordezkatzen dituen ahotsezko interfaze bat diseinatu dute.\n"Pozik nago, EBk finantzatutako i2home bezalako ikerketa proiektuek informazio teknologiak erabil ditzaketelako EBko herritar guztien bizitza errazteko, baita ere adinekoena, elbarriena edo ikusmen arazoak dituztenena", adierazi du Neelie Kroes, Agenda Digitalaren Batzorde Arduraduneko presidenteordeak. Ekimen honen abantaila erantsietako bat da telebista eta beste etxetresna elektriko batzuen erabilpena sinpletzen duela, horien interfazeak denborarekin konplikatu egin direlako.\ni2home proiektua dagoeneko frogatu dute Txekiar Errepublikako, Alemaniako, Espainiako eta Suediako lau toki pilotutako eguneko zentro eta etxeetan, eta Europako 100 erakunde eta enpresa baino gehiagok erabiltzen dute dagoeneko i2home teknologia. Teknologia horren beste aplikazio batzuk BrainAble proiektuan erabiltzen dira. Hori ere EBk finantzatzen du eta ezgaitasunak dauzkaten pertsonei laguntzea du helburu, izan ere, gailuekin zuzenean edo zeharka duten elkarreragina hobetzen laguntzen die burmuineko sentsoreen bidez, zeintzuek pertsonen aldarteak neurtu baititzakete: asperdura, nahasmena, frustrazioa edo informazio gainkarga.\nEikenBANK profesionalak ez direnen talentua erakartzeko programaren 4. edizioan parte hartzeko epea zabalik\nEiken - Euskadiko Ikus-entzunezkoen Klusterrak EikenBANK programa jarri du abian aurten ere, laugarren urtez. Programaren helburua, hain zuzen, profesionalak ez direnen talentua lortu eta enpresa mundura hurbiltzea da. Horrenbestez, urtarrilaren 15etik apirilaren 30era bitarte www.eikenbank.com webgunea zabalik egongo da, gazte sortzaileek telebista saioetarako proiektuak eta ideiak bidal ditzaten.\nProgramaren helburu lehena, hain zuzen, sektoreko enpresen eta gazte sortzaileen arteko elkarreragina sustatzea da; eta xede hori erdiesteko, aurreko urtearekin alderatuta, hainbat berrikuntza dakartza. Batetik, ideia onenak 2.000 euro eta 4.000 euroko balioa duen prestakuntza beka jasoko ditu; hala, ideia horren arduradunak profesionalki garatu ahal izango du bere proiektua laguntzaileak diren ekoizpen etxeetakoren batean.\nBestetik, aurreko edizioetan aurkeztutako proiektuek erakutsitako geroz eta kalitate handiagoa dela tarteko, 2.000 euroko beste bi sari ere emango zaizkie bigarren eta hirugarren tokian geratzen diren proiektuei. EikenBANKek, gainera, estatuko ikus-entzunezkoen azoka garrantzitsu batean aurkeztuko ditu bi proiektu horiek; hartara, litekeena da ekoizpen etxeren baten interesekoa izatea, eta azkenean, profesionalki ekoitzi ahal izatea.\nHiru sari nagusi horiek, ordea, ez dira bakarrak. Gainerako parte hartzaileek programan parte hartzen duten enpresekin zuzeneko “Face to Face” topaketak eduki ahal izango dituzte, eta bide horretatik, gazteen eta enpresen arteko elkarreragina sustatuko da. Ekimen honek arrakasta handia izan du aurreko edizioetan, eta hain justu, sariak banatzen diren egunean bertan egin ohi da (aurreikusita dagoenez, ekainaren lehenengo hamabostaldian izango da aurten).\nParte hartzeko sistema oso erraza da. Ikus-entzunezko proiektu original bat daukan zeinahi gazte sortzailek har dezake parte; betiere, baldin eta ez badabil lanean edo denbora luzean modu profesionalean lankidetzan sektoreko enpresaren batekin, edukien arloan. Web orri batean daude bilduta programaren oinarriak eta prozedura osoa (www.eikenbank.com), eta horren arabera dago egituratuta ekimen guztia.\nDatorren urtarrilaren 28an, ostiralean, "778 - La Chanson de Roland" film dokumentalaren lehen emanaldiak eskainiko dira Bilbo, Donostia, Gasteiz, Zaragoza, Bartzelona eta Madrilgo zinema aretoetan. Eiken-Euskadiko Ikus-entzunezkoen Klusterreko bazkide Idem euskal enpresak ekoitzi du filma, ITP, La Smac eta Modélika enpresek koproduzitu dute, eta Euskal Telebista (Eikeneko kidea ere), France Télévisions, Aragón Televisión eta Canal Historia telebista kateek parte hartu dute.\n1.200 urte atzera eramango gaituen bidaia historiko zehatz honek Orreagako Guduaren egiazko historia bilatu nahi du. Filmak Karlomagnoren gudarosteak, 778. urtean, Hispanian zehar egindako kanpainaren inguruabarrak birsortzen ditu. Horretarako, Espainia, Ingalaterra, Italia eta Alemaniako aditu ezagunek parte hartu dute, gudu historikoari buruzko teoriak alderatuz eta horien gaineko xehetasunak emanez.\nAlberto Rojo ekoizle exekutibosak adierazi duenez, “778 - La Chanson de Roland erreferente bat izango da Espainian, historiako dokumentalen ekoizpenari dagokionez"; izan ere, ikusleak ikus-entzunezko ikuskizun handi batez gozatuko du, egungo ezagutzen argitan iraganera eramango duena, zorroztasun historikoan eta gertaeren garaiko girotze zehatzean oinarrituta. Ekoizpenean bi indusketa arkeologiko egin dira, bat Hechon (Aragoi) eta bestea Ibañetan (Nafarroa), gertakari historikoen behin betiko frogak bilatzeko.\nZinema Akademiak gaur goizean jakinarazi duen zerrendaren arabera, Eikenen bazkide den Orio enpresak koproduzitutako "Bon Appétit" filma 2011ko Goya sarietarako finalistetako bat da. Hain justu, “zuzendari berri onenaren” atalerako aukeratu dute, David Pinillosek egindako lana saritu nahian.\n2011ko Goya sariak otsailaren 13an banatuko dira, Madrilgo Errege Jauregian. Honako hauek dira sari gehientsuenak irabazteko film hautagaiak: Álex de la Iglesiaren "Balada triste de trompeta” (15 izendapen); Agustí Villarongak zuzendutako “Pa negre” (14 izendapen); Icíar Bollaín-en sinadura daraman “También la lluvia” (13 izendapen); eta Rodrigo Cortés-en “Buried (Enterrado)” izenburuko bigarren film luzea (10 izendapen).\nIruzkinak (7):Irakurri iruzkinak / Erantsi iruzkina >>\nBerrikuntza\tEikeneko ekintzak\tEikeneko kideak\tIkus-entzunezkoen eremua\tAzken berriak Luis A. Gámez kazetari zientifikoak gidatutako zientzia dibulgaziorako ESCÉPTICOS saio berriaren 12 atal prestatzen ari da K 2000, ETB 2rentzat


Eta zu, zeinekin geratzen zara? – Tropela.eus bloga\nBidaltzailea:Raul Perez\t 2013-08-04 2013-08-04 Utzi iruzkina Eta zu, zeinekin geratzen zara? bidalketan\nDatozen asteetan aldaketa handirik egon ezean, agur esan beharko diogu Euskaltel taldeari. Sortu zenetik une zirraragarri asko eman dizkigu euskal zaleoi. Memoria astintzen hasita izan dira, bai, une gogoangarri asko. Goazen denon artean mementu horiek biltzera. Ziur zerrenda polita, oparoa eta gozagarria osatuko dugula. Frantziako Tourra, Italiako Giroa, Euskal Herriko Itzulia, Espainiako Vuelta… Badago non arakatu, benetan.\nBeharbada, nik oroimenean dudana ez da zuk, tropel kide, izango duzuna. Burura datorkidana Iban Mayok Mont Ventouxen 2004ko Dauphinen irabazitako kronoigoera da. Aurreko urteko Tourrean, L’Alpe d’Huezen, nagusitu zen igorreztarra, eta horregatik Mont Ventouxeko garaipena- edo erakustaldiak- ikusmin handia piztu zuen –etapaz gain sailkapen nagusia etxeratu zuen-. Ez alferrik Armstrongi ia bi minutu kendu zizkion mendatetzar hartan. Ventouxeko erraldoia jaio da irakurri genuen Berria egunkarian. Gogoan dut ez nuela etapa zuzenean ikusterik izan eta zur eta lur geratu nintzela emaitza jakiterakoan. Mayok Tourra irabaz zezakeela amestu genuen batzuek. Ez zen hala izan, ordea, Euskalteleko liderrak pott egin zuen eta ez zuen Texaskoa estu hartzerik izan Frantziako Itzulian.\nEta amets batetik beste batera: Amets Txurrukari etapa hatz artean Tourreko etapa ihes egin zionekoa, 2007an. Berriako titularra, Ametsen ametsa, amets, oso aproposa iruditu zitzaidan. Fedrigorekin ihes egin ostean, azken arnasean harrapatu zuen tropelak, zoritxarrez.\nAipamentxo honekin esan bezala, ez ditut bigarren mailan utzi nahi Antonen garaipena Zoncolanen edo Mikel Nieverena Gardecian – a zer asteburua, gogoratzen?-bigarren mailan utzi nahi. Bat batean burura etorritakoak bota ditut. Lastima agurraren atarian egotea, ezta?\nBidaltzailea:Raul Perez 2013-08-04 2013-08-04 Hemen argitaratua:TxirrindularitzaEtiketak: Amets Txurruka, Iban Mayo


19/20 Denboraldiko inaugurazio-kontzertuen programa ezagutzera eman da | Euskadiko Orkestra. Basque National Orchestra\n‹03 Urria, 2019Euskadiko Orkestra Sinfonikoak Denboraldia inauguratuko du Iruñean ezkutuko programa bat argitu ‘Zain’\n›07 Urria, 2019Salgai sarrerak ‘Mozart, Nannerl eta Lagunak’-erako, Euskadiko Orkestra Sinfonikoaren lehen Musika Familian kontzertua\n‘Bidaia ezezagunean barrena’ leitmotivarenpean, Euskadiko Orkestra Sinfonikoaren Denboraldi hau bidaiaren ideian ardaztuta egongo da, behin betiko bidaian, eta bidaiaren esperientzia horrek dakartzan jakin-min, emozio eta beldur guztietan. Eta hain zuzen atzo Iruñean bosgarren kontzertuarekin amaitu zen inaugurazio-programak erakutsi zuen modu argienean itxaropenaren eta ezezagunean barreneko bidaiaren ideia hori.\nMilaka ikuslek onartu dute gonbidapena Orkestrarekin ontziratzeko bidaia liluragarri eta arriskutsu honetan, jarrera irekiarekin eta gogo onenarekin. Zalantzarik gabe, konfiantza handia eskatzen zuen programa zen, baita arrisku handikoa ere, baina, ikusleen gehiengoaren erantzuna ikusita, badirudi programaren xede nagusiak bete direla: iradokitzea, probokatzea eta inspiratzea.\nPublikoa, kontzertuaren babesleak (Vital Fundazioa, Kutxa Fundazioa, BBK eta Laboral Kutxa) eta Euskadiko Orkestra Sinfonikoaren inguruko gainontzeko eragileak beharrezko konplizeak izan dira prozesu honetan eta ezkutuko programaren sekretua gorde dute kontzertu sortaren amaierara arte. Hori ezinbestekoa izan da hiri guztietako kontzertuetako ikusleek baldintza beretan gozatu ahal izanteko deskubrimendurako bidaia musikal hau.\nRobert Treviñoren hitzetan, “esperientziaren helburua izan da musikaren bidez irudikatzea edonork Ezezagunean barrena itxaropenez beteta murgiltzean sentitzen duen hori”. Ikusleak kontzertura programa ezagutu gabe eta itxaropen zehatzik gabe joan izanak balio izan du entzuleek euren azalean sentitzeko artistek musika bizitzeko duten modua: “momentu bakoitzean benetan presente egotea”.\nHona hemen kontzertuaren programa:\nInaugurazio-kontzertuen esku-programa (.pdf)\nklasesInithtml not-front not-logged-in no-sidebars page-node page-node- page-node-51600 node-type-noticia i18n-eu lang-eu section-berriakklasesFin


Antton Kazabon - Nirea txikia da | aittu\nInicio » Antton Kazabon - Nirea txikia da\nTamaina da gutxienekoa. Beste gauza askotan bezalaxe, honetan ere erabilera da balio duela. Erabilpena egokia bada, horrek balio du; gehiegizko tamainak askotan trabatarako izaten dira, horretarako.\nNirea ttikia izango da, baina mugitzen dena, bizkorra, lanerako beti pronto dagoena. Zertarako dut handia, noiznahi ezinean bide erdian gelditzeko bada? Nireak ez du garabiarik behar mugitzeko, bakarrik laster jartzen da martxan, laguntza handirik gabe.\nNi futbolaria naiz, edo futboleroa, berdin zait, eta talde askotan jokatu dut. Lagun asko ezagutzeko aukera izan dut, eta denetarikoak ikusi ditut. Galantarekin ezagutu ditut, baina, jendeak hala uste ez badu ere, gehienak ttikiarekin. Askok dute ttikia, bai, eta haiexek ikusi izan ditut neska lagun ederrenarekin. Beraz, neskei handia gustatzen zaiela ere askotan entzun izan dut, baina ez dut uste horrela denik. Batzuek izugarria dute, baina ez dakit zertarako, gehienetan bakarrik ibiltzeko.\nNire ustez zerbitzu berbera egiten du ttikiak. Handia duten horiek askotan ez dute jakiten nola maneiatu ere. Motel, torpe, baldar, trakets, zarpail... Ttikia dugunok berriz, di-da! Badakigu nola eta noiz jarri behar dugun martxan, eta maniobra handirik gabe, rau! abiatzeko prest.\nHandia duten horiek, berriz, beti hortxe, beren hori guztiei erakutsi beharrean. Edozein aitzaki aski dute beren tramankulua atera eta denei erakusteko. Ederra, handia, distiratsua... Baina gehienak alfer-alferrik. Ni ez naiz horrelakoa. Ni ez naiz horrela aritzen. Inork ez du jakin beharrik nirea nolakoa den. Bakarrik behar duenak, nahi duenak, erabili behar duenak. Hari erakutsiko diot eta kito. Besteei bost axola.\nHandia izateak bere arazoak ere sortzen ditu, ez pentsa, gero! Ni oso pozik nago nirearekin. Beti izan dut ttikia eta ttikiarekin jarraituko dut. Orain ez naiz aldatzen hasiko. Nirea erabili eta nirearekin gozatu dutenek ere ez dute inolako kexurik. Niretik pasatu direnak pozik gelditu dira zerbitzuarekin.\nDenek esaten dutenez, ttikia baina praktikoa, erabilgarria oso, bizia, eta gogorra gainera. Batez ere hori, oso gogorra. Handiak normalean ez dira horren gogorrak izaten, ahulagoak izaten dira, bigunak, belaxkak, berak.\nNire emaztea ere txoratzen dago. Hark ere lehenengo aldiz ikusi zuenean, «jesus, bai ttikia!» oihukatu zuen, baina geroztik ez du horretaz hitz egin. Orain ez luke nolanahi aldatuko. Beno, hori da niri esaten didana, behintzat. Egunero erabiltzen du. Egunero behar du bost minuturako bada ere. Ez dio trote izugarria ematen, baina egunero-egunero bere saiotxoa. Ez dio deskantsurik ematen.\nNik esaten diot, gehiegi ere ez dela ona, ttikia dela eta dosifikatzeko, garaia baino lehen erre ez dadin. Baina bost axola. Hark berea. Oso derrigorrezkoa ez badu ere, benga, gainean jarri eta ale! Asko biziatu da gure emaztea, lehen ez zen horrelakoa. Baina orain gustua hartu dio, nonbait. Eta emaztea kontent badago, ni ere bai. Zer esango dut nik?\nKoinatari ere nirea gustatzen zaio. Eta nola gustatu ere. Bere senarrak handiagoa omen du, baina nire andrearen ahizpari nirea gehiago gustatzen zaio. Hark ere lehenengo aldiz ikusi zidanean barre egin zuen: «Baina nora zoaz horrekin, gizona»? Baina orain ez dit horrelakorik esaten. Nahiago luke senarrak ere nirea bezalakoa balu. Harena mugitzen hasteko denboran nirearekin buelta egina omen du. Nire koinata horretan azkarra da. Ez zaio alferrikako luzamendutan ibiltzea gustatzen. Berehala martxan jarri eta laster egiten ditu egin beharrekoak.\nNik esaten diot, senarrarenarekin ez badago gustura harekin konpontzeko. Nik ez dudala deus ere jakin nahi kontu horrekin, ni ez sartzeko. Eta gainera, ez dudala nahi nire emazteak deus ere jakitea. Tarteka, noizean behin bada, ez dagoela arazorik, baina ez dudala inolako loturarik nahi, ez dudala inolako konpromisorik nahi. Gauzak horrela hasten direla, pixkanaka-pixkanaka, eta gero ez dutela amaiera onik izaten. Ez dakit azkenean nola bukatuko dugun.\n—Zurea kapritxo bat besterik ez da! -esaten diot. Zure senarrarenarekin aski duzu, ez duzu nirearen beharrik.\n—Bai, halaxe da, kapritxo bat. Eta zer? Nik ez al dut kapritxorik merezi? Zurea beste gauza bat da, Andres.\n—Noski zuk kapritxoak ere merezi dituzula. Mereziko ez dituzu, bada! Baina ez zait gustatzen gauza horiekin jolasten aritzea. Gero badakizu zer gertatzen den. Edozer gauza pasatu, eta akabo. Betirako haserre gintezke. Eta deskuidatuz gero, familia ere pikutara, igoal.\n—Eta zergatik pasatuko da zerbait. Mesedez, Andres. Palankatxo hori nire eskuarekin hartzen dudanean, eta aurrera eta atzera hasten naizenean, ezin naiz gelditu. Aurrera, atzera, sartu,\natera... hain da liraina, hain da maneiagarria. Ez dut ia indarrik ere egin behar izaten.\n—-Badakizu zer egin, guapa!\n—Zer? Zuena saldu eta nirea bezalakoa erosi. Seat Ibiza du izena. Ez dira garestiak, eta aukera zabala duzu. Katalogoa etxean daukat oraindik, eta utziko dizut.\nHorrelaxe moztu behar izan nion azkeneko txandan auto eske etorri zitzaidanean. Ia egunero hasia da, eta egia esan aspertzen ari naiz. Bere kanbioaren palankatxo horren kontuarekin moskeatuta nauka. Ez dakit, ez dakit... Askotan ez dut jakiten zein palankatxoz ari den.


1 uztaila de 2002\nErabateko axolagabekeria eta paranoiaren arteko erdibidean dugu ordenagailuarekiko ardurazko jokaera. Kontua ez da artxibo guzti-guztietan arriskua susmatzea, ezta Interneten inolako arriskurik ez bagenu bezala jokatzea ere. Saretik igorri eta disko gogorren babesean uzten diren informazioen kopuruak eta nolakotasunak (erabiltzailearen izena, pasahitzak, kreditu txartelen zenbakiak, datu pertsonalak, argazki kuttunak…) horien bortxaezintasuna bermatzera denbora-tarte bat bideratzea agintzen dute. Azken finean, neurri horiek etxetik irtetean atea giltzaz ixtearen pareko elektroniko baizik ez dira.\n"Publikoak parte hartzen du antzerkian eta emanaldi errepika ezin baten lekuko da"


'Jornada' maiatzaren 5ean iritsiko da Herrialde Katalanetako kioskoetara\nLehen fasean, astean behin inprimatuko dute. Udazkenean erabakiko dute maiztasuna\nEuskal Herriari bira 31 egunetan\nEuskal Herriko zazpi lurraldetako eta diasporako ehun gaztek, 16-17 urtekoak, herrialdea zeharkatuko dute Euskarabentura espedizioarekin. Uztail osoa hartuko du ibilaldiak, eta zenbait kulturgilerekin batuko dira\nDBH eta Batxilergoko ikasleen 90 talde urte osoan garatzen aritu diren zientzia proiektuak erakutsiko dituzte gaur Bilbon, Zientzia Azokan\nSuperheroien batzar nagusia\n'Avengers' saileko pelikula berriak hango eta hemengo pertsonaiak elkartu ditu\nNorbera entzuteko isiltasuna\nIsiltasunak batu egiten du. Hala adierazi dute ehunka pertsonak aste honetan Bilbon egin duten isiltasun jardunaldian. Azkuna zentroan egokitutako gune batean, herritarrak isiltasunean elkartu dira, norberak bere barnera begiratu eta egungo presei aurre eginez lasaitasuna topatzeko.\nLiburuen artean etenik gabe\nLiburuaren Egunaren harira, arte eta kultura garaikideari buruzko testuak irakurri dituzte zazpi orduz Gasteizko Artiumeko liburutegian; nork bere gustuko pasarteak hautatu ditu.


Osasuna auziaren epaiketa, abian - Nafarroa - euskalerriairratia.eus\nOsasuna auziaren epaiketa, abian\nEuskalerria Irratia 2020-01-20 11:16\nAbian da Osasunaren auziko epaiketa. Auzipetuak haien abokatuekin batera iritsi dira, 9:00etatik aurrera. Epaiketa bera 9:30ean hasi da.\nFiskaltzak eskatu du Bizkai izatea deklaratzen lehena. Eta, haoren ondotik, hurrenketa honetan: Artxanko, Pascual, Bandres, Peralta, Noira, Valencia, Makirriain, Figueras, Torres eta Amaya. Artxankoren defentsak aurreratu du aretoari eskatuko diola froga akusatzailea egin ondoren deklara dezatela auzipetuek. Nafarroako Auzitegiko 2. aretoan hala egin ohi dute.\nAuzipetuen aulkian, 11 lagun eseri dira. Osasunaren zuzendaritzako sei kide ohi, eta Betis taldeko bost jokalari ohi. Bidegabeko jabetzea eta bi partidaren emaitza moldatu izana leporatzen diete. Zehazki, Betis-Valladolid eta Osasuna-Betis. Fiskaltzak 3 eta 14 urte arteko espetxe zigorra eskatzen du haien aurka.\nAuzipetuen aulkian izanen dira, beraz, Osasunako kudeatzaile ohi Angel Bizkai, presidente ohi Miguel Artxanko eta haren zuzendaritza batzordeko hiru kide: Juan Pascual, Txuma Peralta eta Sancho Bandres, eta Osasuna Fundazioaren presidente ohi Diego Makirriain. Haien ondoan eseriko dira Antonio Amaia, Jordu Figueras eta Xavi Torres Betiseko jokalari ohiak eta Albert Noila eta Cristina Valencia higiezin agenteak.\nZigor eskaerarik handiena Bizkairen aurkakoa da (14 urte eta 4 hilabete). Antzekoa da Artxanko, Pascual, Peralta eta Bandresena (14 urte). Makirriain, Amaya, Figueres eta Torresen aurkakoa 4 urtekoa da. Eta Noilaren eta Valenciren aurkakoa, 3 urtekoa.


Hedabideak #m7erabaki egunari entzungor • ZUZEU\nHedabideak m7erabaki egunari entzungor\nGaurko kioskoetan egunkariei errepasoa eman eta deigarria egiten da zeinen leku gutxi eman zaion maiatzaren 7ko kontsultari. Ez da harritzekoa bulegoa Madrilen duten egunkariek kasurik ez egin izana bozkatzera mobilizatutako 63.201 herritarrei. Ohituak gaude halakoetara honezkero. Baina euskal aurrizena duten egunkariak zer?\nDeiak atentzio amiñi bat ere ez dio eskaini Gure Esku Dagoren dinamikan herritarrek erakutsi duten antolaketa gaitasunari. Araba, Gipuzkoa eta Bizkaiako 51 udalerritan milaka herritarrek eman dute bozka, baina, badirudi egunkari jeltzaleari bost axola zaiola. Diario Vascok berak leku gehiago eskaini baitio.\nPedro Sánchezen PSOE barreneko erabakiei Gure Esku Dagoren dinamikari baino leku gehiago eskaintzen zaio gaur goizeko Deian. Lotsagorrituko zen bateren bat edo beste, izan ere, badirudi erabakitze eskubidearen aldeko ekimen oro gutxiesteko agindua zabaldu dela zenbait “euskal” bulegotan zehar. Akaso pragmatismoaren mantra urrunegi eraman delako-edo.\nDiario Vascok, ohiko legez, pisua kendu dio sotilki atzoko emaitzei. %25,49ko parte hartzea lortuta -Katalunian bere momentuan lortutako parte hartze emaitzak hobetuta ere- ‘Las consultas de Gure Esku Dago se quedan en un 25,5 de participación’ batekin titulatu du. Irrigarria da Gipuzkoan gehien saltzen den egunkariari darion ustel kiratsa.\nTira, dena dela, atzoko egunez bizitakoarekin geratuko gara. Eta ea inoiz balio digun Espainiaren kateetatik askatzeko. Bedi.\nboikota, erabakitze eskubidea, gure esku dago, hedabideak, Hedabideak #m7erabaki egunari entzungor, herri galdeketa


LANGILE BATEN KONTRATAZIOA\nLan eta zerbitzuko kontratu baten bidez, egun batzuetarako langile bat kontratatuko da eskola eta haurtzaindegiko garbiketa berezia egiteko.\nItsasondon bizi eta bertan erroldatuta egotea\nLan horietarako ezgaitasunik ez edukitzea\nLangabezian egotea eta Inem edo Lanbide enplegu bulegoan izena emanda egotea\nLan berdinetan esperientzia kontutan izango da.\nIzena emateko azken eguna Uztailak 18a izango da\nIrakurri gehiago LANGILE BATEN KONTRATAZIOA-ri buruz\nUZTAILAK 4 eta 5 / ITSASONDOKO PLAZAN\nOstiralean hasi eta larunbatarte Garagardo Festa antolatuko du Arbelaitz Elkarteak.\nIrakurri gehiago GARAGARDO FESTA-ri buruz\nTXOMIN ARANAREN HITZALDIA\nEKAINAK 27, OSTIRALA / 19:00tan\nTXOMIN ARANA DAKARREAN ETA MUNDUKO MOTOCROSS TXAPELKETAN PARTE HARTU DUEN EUSKALDUNAREN HITZALDIA IZAN GENUEN.\nIrakurri gehiago TXOMIN ARANAREN HITZALDIA-ri buruz\nEKAINAK 23 / HERRIKO PLAZAN\nAurten ere San Juan bezperako egunaz gozatzeko aukera iznago dugu. Hona hemen egitraraua:\n20:30tan sardina jana eta sagardo dastaketa hasiera\n22:00tan San Juan Suaren bueltan Sorgin Dantza herritar dantzariekin.\nIrakurri gehiago SAN JUAN SUA-ri buruz


155.000 euroko kostua izango du Eibarko San Andres elizako organoaren konponketak - etakitto.eus\n155.000 euroko kostua izango du Eibarko San Andres elizako organoaren konponketak\n0 Ekonomia, Kultura\nETA KITTO 2021, Ots 16\nKostu totalaren %25 ordainduko du udalak eta elizak beste %25, gainontzeko %50a Aldundiaren esku geratuko da.\nEibarko Udalak eta Gipuzkoako Foru Aldundiko kultura sailak bat egin dute San Andres elizako parrokiako organoa konpontzeko. Organoa konpontzeko kostua 155.000 eurokoa. 2019ko erdialdean hiru alderdiekin egindako bileretan lortutako akordioen ondoren, Gipuzkoako Foru Aldundiak konponketa horretan inbertituko dituen 75.000 euroak sartuko ditu 2021eko aurrekontuetan.\nAldunditik diotenez, “Gipuzkoako organoak lurraldearen funtsezko ondarea dira, eta haiekiko dugun konpromisoa Foru Aldunditik bultzatzen dugun urteroko zaharberritze planean jasota dago, eta San Andreseko organoak bere mendeurrena ospatzeko ahalmen osoa izatea nahi dugu, merezi duen bezala”.\nMiguel de Los Toyos alkateak, bere aldetik, Udal Gobernu Sozialistaren taldeak organoa konpontzeko beharrezkoak diren baldintzak ziurtatzeko egindako ahalegina goraipatu nahi izan du: “Elizak berak adierazi zigun akordio irmorik gabe ez zuela zentzurik hori aurrekontuetan islatzeak. Orain, konponketa ekonomikoki ziurtatuta dagoenez, egiteko garaia da”.\nKonponketa 2021ean egingo dute: “Organoaren mendeurrena baino lehen proiektu hau aurrera ateratzearen garrantzia adierazi ziguten, eta bete egingo dugu. Batzorde teknikoa txostena prestatzen ari da dagoeneko, lana organogile kualifikatuek egindako proposamenak oinarritzat hartuta esleitzeko” ondorioztatu du De los Toyosek.\n2020ko urtarrilean …eta kittok! San Andres elizako organoaren zaharberritzearen inguruko artikulua irakurtzeko egin klik hemen.\n« Datorrean astean hasi nahi du Osasun Sailak 80 urtetik gorakoei txertoa jartzen Pablo Hasel rap abeslariari babesa erakusteko elkarretaratzea egingo da bihar Untzagan »


«Bankuek jaso zutena itzultzeko garaia da» | Mundua | Berria\nNoiz sortua: 2020-03-24 16:02:28\n«Bankuek jaso zutena itzultzeko garaia da»\nMeritxell Budo Kataluniako Gobernuko bozeramaileak kredituen eta hipoteken ordainketak atzeratzeko eskatu die bankuei. Espainiako Gobernuari, berriz, hiritarren diru sarrerak bermatzeko galdegin dio.\nMeritxell Budo, Kataluniako gobernuaren bozeramailea. Ruben Moreno / EFE Tamaina handiagoan ikusi\nMezu argia igorri du gaur Meritxell Budo Kataluniako Gobernuko bozeramaileak, eguerdian egin duen prentsaurrekoan: «Herritarrek salbatu zituzten bankuak beharra izan zutenean, eta, orain, laguntza hori itzultzeko garaia da». Horregatik, galdegin die bertan behera uzteko, oraingoz, koronabirusaren krisiak kalteak eragin dizkien enpresa eta herritarren kredituen eta hipoteken ordainketak.\nEz dizkie bankuei soilik egin eskaerak, eta Espainiako Gobernuari ere mintzatu zaio. Lehenik eta behin, «herritarrak babesteko errenta bat» eskatu dio Madrili, «diru sarrerak bermatuak izan ditzaten eta benetako konfinamendua egin ahal izan dezaten».\nHorretaz gain, aldi baterako lan erregulazioak aurkezteko baldintzak gogortzeko eskatu du Budok. Katalunian ia 250.000 pertsonari eragin die, oraingoz, lan erregulazio batek; soldatapeko 100 langiletik zortziri. Horregatik eskatu dio Espainiako Gobernuari beharrezkoak diren ezinbesteko arrazoiak gogortzeko. Budoren arabera, langileek «berehala behar dute dirua», eta errentarik txikienen soldatak ordaintzeko eskatu dio Madrili, baita langabeziaren laguntzak maiatzaren 10a baino lehen ordaintzeko ere.\nKataluniako gobernuaren bozeramaileak azaldu du lanean dabiltzala legez kanpoko lan erregulazioak eteteko, «inork ez dezan irabazirik lortu egoera hau dela eta».


Gabonetako zuhaitzak batu eta mendian landatuko ditu Foru Aldundiak - - Hiruka.eus\nUkberri 2005-01-08 15:21\nUribe Kostako biztanleek datozen egunotan beren gabonetako zuhaitzak birziklatzeko aukera izango dute. Urtarrilaren 10 eta 11n, Bizkaiko Foru Aldundiko Nekazaritza Sailak batuko ditu data hauetan etxe askotan erabiltzen diren zuhaitzak. Bildutako guztiak Bizkaiko basoetan landatuko dira hazi daitezen.\nNekazaritza Sailak Uribe Kostan jarritako bilketarako tokiak hiru dira. Erandion, udaletxean utzi ahal izango dira zuhaitzak. Gabonetako zuhaitzak lagatzeko beste lekuak Negurin dagoen Getxoko udaletxea eta Algortako Geltoki plaza dira. Jakina, zuhaitzak benetakoak izan behar dira eta ez plastikozkoak.


LHko ikasleen kopurua %9 baino gehiago hazi zen 2009-2010 ikasturtean | Consumer\nLHko ikasleen kopurua %9 baino gehiago hazi zen 2009-2010 ikasturtean\nBatxilergoko ikasleen kopurua% 3,2 igo zen aldi berean\narabera: Igandea, 2010eko uztailaren 04a\n2009-2010 ikasturtean, Lanbide Heziketako (LH) ikasleen kopurua% 9,3 hazi zen batez beste; Batxilergoan, berriz,% 3,2 igo zen, Angel Gabilondo Hezkuntza ministroak aste honetan Diputatuen Kongresuan aurreratu duenez.\nErdi Mailako irakaskuntzan %8,7 ikasle gehiago izan ziren; Goi Mailako Heziketan, berriz, %10 gehiago. Hala zehaztu zuen Gabilondok Hezkuntza eta Kirol Batzordean agertu zenean. Horregatik guztiagatik, “oso adierazgarritzat” jo zuen derrigorrezko irakaskuntzaren ondoko unibertsitatez kanpoko irakaskuntzak gehitzea.\nMinistroak nabarmendu zuen Hasierako Lanbide Prestakuntzako Programetako ikasleak %43 igo zirela, 74.080ra iritsi arte. Helduen hezkuntzaren igoerari buruz ere hitz egin zuen, eta adierazi zuen Bigarren Hezkuntzan matrikulatutakoen %18 gehiago daudela. Gainera, azpimarratu zuen ikasleen %17k LHko heziketa-zikloetan sartzeko probetarako prestakuntza-ikastaroak egiten dituztela.\nHaur Hezkuntzari dagokionez, 1.017 ikastetxe berri daudela adierazi zuen, hau da, aurreko urtean baino 39.756 ikasle gehiago (%11 gehiago). Erregimen orokorreko irakaskuntzetan ere ikasle kopurua hazi egin da, %2,2 hain zuzen, azpimarratu zuen.\nGabilondok esan zuen zifrek “berresten dutela hezkuntza eta prestakuntza erabakigarriak direla enplegagarritasunerako eta gizarteratzeko”. Hori dela eta, bere Hezkuntza Ekintza Plana justifikatu zuen, “adostasun zabala duten” 12 hezkuntza-helbururen inguruan artikulatuta, eta Ministroen Kontseiluak ekainaren 25ean onartu zuen.\nbatxilergoa fp, infantil-eu grado medio-eu ikasleak sekundario


Pilotari hauspoa, Trebiñun - Alea.eus\nPilotari hauspoa, Trebiñun\nAnakoz Amenabar 2017-09-21 10:19\nAdurtza taldeko neskek pala erakustaldia egingo dute ostiralean; argazkian, Green Capital paleta jaialdian. /Alea\nPilota eskaintza indartu eta zabaldu nahi dute Argantzunen; aurkezpena egiteko, erakustaldia izango da ostiralean.\nPilotari bultzada berri bat eman nahi diote Trebiñun, eta helburu horrekin topaketa bat antolatu dute Argantzunen. Esku pilotan zein palan aritzeko aukera izango dute haurrek datorren ikasturtean, eta horiei begira jaialdia antolatu dute ostiralean, 17:30ean, frontoian. Bertako pilotazaleen saioa eta Gasteizko Adurtza pilota taldeko nesken pala erakustaldia izango dira.\nPilota talde txiki bati eskolak ematen dizkie Ruben Gonzalezek, astero, eta ikasturte honetan ere haurrentzako eskaintza indartu eta aukera zabalagoa eman nahi dutela nabarmendu du. "Ostiraleko jaialditxoarekin erakutsi nahi diegu ikasturte berrirako jarduera hau izango dutela, eta orain arteko eskaintza handiagoa izango dela". Izan ere, Gonzalezek esku pilota eskolekin jarraituko du, eta, harekin batera, Zezi Saez palistak pala arloko kirol jarduerak eskainiko ditu. Astelehen eta ostegunetan izango dira eskolak, 17:30ean. Orain arte mutilak izan dira pilotara gerturatu direnak, Gonzalezek gogoratu moduan, eta horregatik neskengana heltzeko esfortzu berezia egingo dutela aipatu du. "Kirol jarduerekin elkarrekin denak hasten dira txikitan, baina esku pilotara heltzerakoan atzera egiten duten neskek, mutilen jokoa delakoan, eta horri buelta eman nahi diogu".\nKirol jardueraz gainera, aisialdian beste eskaintza bat eman nahi diotela azaldu du Gonzalezek. "Eta Txingoka elkartearen filosofiari jarraituta, euskara eskaintza zabaldu nahi dugu; beste atetxo bat izan nahi dugu".\nHaurrentzako eskaintza egiteko asmoa dute, baina nahiko lukete adin desberdinetako lagunak erakartzea, eta Argantzunetik harago, baita Trebiñun ere. "Oraingoz lehen pausoa baino ez da, baina gustatuko litzaiguke proposamena zabaltzea".


Joxe Azurmendiri elkarrizketa (1): "Gaur errealitatearen parte garenok nolabait beti errealitatearen parte izan gara eta izango gara". — Eibar.ORG | Eibarko peoria\nHemen zaude: Hasiera / Blogak / Markos Zapiain / Joxe Azurmendiri elkarrizketa (1): "Gaur errealitatearen parte garenok nolabait beti errealitatearen parte izan gara eta izango gara".\nJoxe Azurmendiri elkarrizketa (1): "Gaur errealitatearen parte garenok nolabait beti errealitatearen parte izan gara eta izango gara".\nMarkos Zapiain 2012/08/27 21:45\nJoxe Azurmendiri eskainiko dio Noticias taldeko Ortzadar gehigarriak hurrengo alea, datorren larunbatean plazaratzekoa, irailaren lehen egunez. Elkarrizketa hau, osorik, Ortzadar horretan aurkitu ahalko duzu.\nEzustekoek, eritasunek eta kazetariok arnasa hartzen uzten diogun tarte gero eta laburragoetan baizik idatz ez dezakeen arren, ikaragarria da Joxe Azurmendi ontzen ari zaigun obra, ezin aberatsagoa izango da ondorioei dagokienez. Aurton, Unamunori buruzko “Bakea gudan” eman digu udaberrian, eta “Barkamena, kondena, tortura”, berriz, udazken eder honetan (zer den eta zer ez den biktima bat, errua, erantzukizuna...; gisako gaien inguruan, izenburuan aipatutakoez gainera). Aldi berean, Renanen nazio kontzeptuari buruzko liburu bat idazten dihardu, itzela izango baita. Dio ez dela gai orain dela urte batzuetako lan martxa gogorrari eusteko, baina ulertzeko eta erantzuteko ahalmen filosofiko sakon eta bizkorra erakusten du hala ere elkarrizketan, ohiko dotorezia eta eskuzabaltasunaz gain tratuan.\n-Egitate zientifikotzat hartzen duzu unibertsoak ez duela ezer ahazten, guztia dagoela guztiari lotua, edozer agertu ahal izateko ezinbestekoa izan dela iragan osoa, eta edozertxo horren agerpenak unibertsoaren etorkizun osoa aldatuko duela.\n-Gure “arima”, kakotx artean, betierekoa dela esan nahi duzu, ezta? Hori egitate zientifikoa baino, egia zientifiko ororen presupostua da. Metafisika dualistak utzi eta errealitatea dena bat dela onartzen badugu, gaur errealitatearen parte garenok nolabait beti errealitatearen parte izan gara eta izango gara. Arimaren hilezkortasunaren mito asko dago, eta mito horien muin razionala hori da.\n-Epikurok dioenez, ez diot heriotzari zertan beldurrik izan, ni nagoenean ez baita heriotzarik, eta heriotza datorkidanean ni jadanik ez naiz. Heriotzaren izugarrikeria samurtzearren asmaturiko argudio razionalek ez zaituzte konbentzitzen. Dena den, ia ez dago gizakirik heriotzaren gordinkeria ahazteko edo baretzeko irtenbideren bat erabili ez duenik, dela metafisika, dela erlijioa, dela bizimodu militantea edo hedonista itxuraz axolagabea.\n-Ez da konbentzitze kontua, konbentzitu ezerk ez zaitu egiten. Jendea egunoro hiltzen da, baina edozein heriotzak ez gaitu heriotzaren aurrean jartzen. Jartzen gaituenean hitzik gabe uzten gaitu, eta mitoari edo filosofiari eskatzen diogu laguntza. Elizkariak horixe dira. Hileta laikoetan egon naiz eta, diozun bezala, ez naute konbentzitu. Seneka irakurri nuen, gustatu zitzaidan. Konbentzitu ez ninduen egin. Heriotzaren filosofiari erlijioari egiten zaizkion kritika guztiak egin dakizkioke. Berdin da Lukrezio edo Spinozari, Unamuno, buf! Heriotzak esanahiren bat baldin badu, existentziaren muga ikaragarriak krudelki begien aurrean jartzea da. Mugak berak ez mitoak eta ez filosofiak gainditu ahal ditu. Etorri garen bidetik joango gara denok. Kontzientzia larritu honen gainditzea da bai filosofiak eta bai mitoak nolabait eskaintzen dutena. Minaren eta beldurraren gainditzea. Mitoak irudiak piztuz, ipuinak kontatuz, Jesusen Getsemaniko tristura, gurutzeko “zergatik abandonatu nauzu?” garrasia, hiletatik piztuera eta hilobiko zapi zuriak, zerura igoera Grecoren koadro bateko argietan. Heriotza ez da egiazko bizitzara pasatzeko atea besterik. Heriotzaren liturgia kristaua berez bikaina da, irudizko hizkuntza bezala ulertuta. Probokazio jasangaitza, ordea, modu errealistan jaulkirik, eta batzuetan ez da erraza halako agintzari absurduen aurka zure barrua ez matxinatzea. Edonola ere, heriotzak kolpatu eta emozio larriaren momentuan erritoetara eta irudizko hizkuntzara jotzen dugu. Mitora, poesiara, musikara. Diskurtso filosofikoa momentu horretan seguru asko inpertinentzia bat izango litzateke. Hileta laikoei akats hori ikusten diet. Heriotzaren kapituluan mito erlijiosoak abantaila handia darama oraingoz. Badauka hizkuntza bat osokoa, milaka urtez landua. Filosofiak ez. Beharbada hobe horrela. Hiletako eguna mitoari lagata, filosofiak agian irakats diezagukeena gure gutxitasunaren onarpen apala da. Ez trikimailu sasilogikoak. Aipatu duzun ateraldi epikurotarra, zuk uste duzu filosofian inork inoiz seriotan hartu duela hori? Niretzat iseka bat da Platoni, besterik ez. Izan ere, hil eta geroko patuaren mitoen eta erlijioen alboan, giza esperantza eta beldurren espresio legitimoa direnak, hilezkortasunaren metafisika dago, Platonena hori. Kristauek Platoni ikasi diote Nazareteko Jesusi baino gehiago.


Z familia | Katakrak\n?Izan ere, artista harrigarriz eta piztia trebez betetako karpa bat baino gehiago da zirkua ; errealitatea eta irrealitatea gurutzatzen diren espazioa da, beste mundukoa den mundu honetako tokia da : fikzioarena eta magiarena. Z familia (zirkuaren Z ote ?) zirkuko giroa eta egingarri-egingaitzaren arteko esanahia maite duen familia da. Eta...\nfantasiarekiko eta errealitate-irrealitate jolas horrekiko grina da posible egiten duena egunerokotasun grisa ilusio eta ametsez betetzea. Z familiak bizimodu normala egiten du, baina irudimenezko uholde horrek kolorez eta aukerez betetzen du ; hala, gosaria prestatzea edo lanera joatea benetako abentura bihur daitekeen egun ederretako ametsean bizi da.\nIlustrazioak, teknika desberdinez eginak, koloretsuak eta oso adierazkorrak dira. Azken batean, Album Ilustratuen Nazioarteko III. Compostela Sariko epaimahaiak « irudimentsu, original eta moderno » gisa definitu zuen obra.


Mobilizaziorako deia egiten dugu lan heriotzen aurrean | LAB SINDIKATUA\nEkintza Sindikala Mobilizaziorako deia egiten dugu lan heriotzen aurrean\nMobilizaziorako deia egiten dugu lan heriotzen aurrean\nGaur hilak 15, garraiolari bat hil da A-15ean, Andoainen. Bestalde, atzo jakin genuen, urrian lanetik etxeko bidean zioala auto istripua izan ostean zauritu zen Papelera Zikuñagako 23 urteko langilea abenduaren 12an hil zela, istripuak eragindako lesioen ondorioz. Bada, datorren ostiralean, abenduaren 18an, ELA, ESK, STEILAS, EHNE eta HIRU sindikatuekin batera mobilizazioa egingo dugu Donostian 11:00etan, Eusko Jaurlaritaren egoitzaren aurrean. Gaur, berriz, Azpeitian egin dugu protesta, euskal gehiengo sindikalak ere deituta, ostiralean hildako langilea gogoan.\nLABetik gure babes eta elkartasunik zintzoena erakutsi nahi diegu hildakoen senitarteko eta gertukoei.\nGaurkoarekin gutxienez 68 langile hil dira lanean Euskal Herrian urte hasieratik, eta horietatik 13, garraiolariak izan dira. Gainera, otsailaren 6tik, Joaquin Beltranek desagerturik jarraitzen du Zaldibarreko zabortegian.\nMobilizazioa eta borroka funtsezkoak dira istripuen aurrean. Horregatik, LABen laneko heriotza bakoitza salatzen jarraituko dugu eta enpresa eta administrazio publikoei esparru honetan hobekuntzak eskatzen. Deia egiten diogu langileklaseari,deitukodensalaketamobilizazioan partehartzera.\nSindikatuok Haurreskolak Partzuergoko langileen mobilizazio eta greba dinamika arrakastatsuak balioan jarri ditugu\nNafarroako Oinarrizko Osasun Laguntzako Zuzendaritzaren neurri arbitrarioak eta inprobisazioa salatzen ditugu


Auzia Euskaraz (epaiBi): Eusko Jaurlaritzako zerbitzu juridikoen lana definitu, garatu eta arautzen duen Dekretua onetsita\nEusko Jaurlaritzako zerbitzu juridikoen lana definitu, garatu eta arautzen duen Dekretua onetsita\n2017-04-28 Auzia Euskaraz!\nGobernu Kontseiluak Eusko Jaurlaritzaren zerbitzu juridikoaren antolamendua eta jarduna arautzen dituen erregelamendua onetsi zuen pasa den asteartean. Dekretuak garatzen du 7/2016 Lege berria, ekainaren 2koa, Eusko Jaurlaritzaren Zerbitzu Juridikoa Antolatzekoa, helburu dituena Euskal Autonomia Erkidegoko Administrazio Orokorrean eta Instituzionalean ematen den laguntza juridikoa antolatzea eta arautzea.\nModu horretan, erregelamendu bakarrean, batuta, argituta eta xehatuta geratuko dira Eusko Jaurlaritzak dituen bi zerbitzu juridiko nagusien funtzioak; alegia, Zerbitzu Juridiko Nagusiarena (30 abokatuk baino gehiagok osatua) eta Aholkularitza juridikoena (200 aholkulari juridikotik gora ditu).\nErregelamendu berriak salto kualitatiboa eman du gardentasunari eta publizitate aktiboari dagokionez, lehenengo online erregistro publikoa sortzen duelako, prokuradoretzako eta abokatutzako zerbitzu profesionalen kontratu guztien xehetasunak biltzen dituena.\nDekretuak lan-espezialitate berria sortzen du; hots, “Eusko Jaurlaritzako Letraduen” espezialitatea, epaiketetan ordezkaritza eta defentsa lana betetzeko.\nKoordinazio Juridikoko Batzordea ere sortu da dekretu horren bidez, Eusko Jaurlaritzako Zerbitzu Juridiko Nagusiaren eta Aholkularitza juridikoen lana koordinatzeko organo berria.


“Praktika militante alternatiboek errealitate soziala mugiarazten dute” | Enbata\nHarrera / Artikuluak / Iritzia / Gomitak Mintzo / “Praktika militante alternatiboek errealitate soziala mugiarazten dute”\n« Redécoupage électoral\nLa grande mutation »\nMugimendu sozialetan aditua den Txomin Poveda elkarrizketatu dute Plaza Hutsa saiokoek. Lantzen ari den doktore-tesian Ipar Euskal Herriko praktika militanteak sakon aztertu ditu. Xabi Larraldek pausatu dizkio galderak. Historikoki ezkerrak erabili dituen eraldaketa-praktika klasikoak egun agortzen hasiak direla uste du, bai bide rupturista-iraultzailea bai bide erreformista darabiltenak. Munduan barrena, ordea, tokiko ekimen eraldatzaileak areagotzen ari dira, sarritan xumeak izan arren. Horiek guziak praktika militante alternatiboak deitzen ditu Povedak 15 minutako bideo-elkarrizketa interesante honetan.\nTxomin Povedak Ipar Euskal Herriko praktika militante alternatiboak aztertu ditu bere Soziologiako doktore-tesirako. Baikor so egiten die praktika horiei. Ipar Euskal Herrian horien berpizte bat gertatzen ari dela konstatatu du. “Ipar Euskal Herrian bada horrelako ohitura bat, kultura bat, ekiteko hemen eta orain, itxoin gabe goitik datozen aterabideei”, adierazi du.\nPixkanaka, horiei esker sistema instituzional-herrikoi bat josten ari da bere aburuz, “zinez aldatzen dituena eguneroko praktikak”.\n“Gaur egun, mobilizatzeko manerak aldatu dira”, baieztatu du. Egitura klasikoetan inplikatzeko beldurrak ikus daitezke jendearen artean. “Jendeak inplikazio konkretu bat nahi du, zerbait praktikoa, ez zerbait biziki ideologikoa”. Praktika militanteek eskari horiei erantzuna ematen diete: engaiamendu baikor bat, engaiamendu mailakatu bat. Egunerokotasuna eta lerro politikoa aldarazteko gai dira praktika horiek guztiak. “Biziki inportantea da duten eragina. Beraiek lortzen baitute errealitate soziala mugitzea”, dio soziologoak, izan ere, beste praktika politiko batzuk elikatzen baititu.\nHerri mailan elkarte sozio-kultural bat izateak edo kooperatiba bat izateak beste praktika politikoen esparruan eragiten du. Horrez gain, sistema politiko instituzionalari ere eragiten diote. Lehia bat ezartzen dute sistema ofizialen eta herrikoien artean eta horrek mugiarazten ditu erakunde ofizialak.\nIparraldeko praktika alternatiboen ereduak badute potentziala Euskal Herri osora eramateko, soziologoaren iritziz. “Praktika horiek sortzen dira gainetik ematen ez diren erantzunak betetzeko. Gainetik ez ditugu gauza horiek lortuko eta hau da funtsezko jarrera: “Ez badigute ematen, sortzen dugu”. Herria aske izateko egitura instituzional horiek asmatu beharko dira, “instituzionalizatzen ari da herri hori gaurdanik, asmatuz zer sistema instituzional nahiko dugun, eta hori modu herrikoi batean”.\nPraktika xume horietatik nola bideratzen da aldaketa sakon bat? “Artikulatuz erradikaltasuna eta praktikotasuna”, dio. Bi polo horiek osotasun baten parte dira Povedaren erranetan, erronka pausoz pauso idealera joatea baita. Adibide modura, Seaska aipatu du. Euskarazko hezkuntzari blokeo ofiziala ezarririk, herritar talde batek sortzen du tresna hori. “Seaskak lortu du urtez urte bere proiektua berritzea, eta pixkanaka-pixkanaka berriz aintzinatzea”. Euskal monetaren kasua ere nabarmendu du. Egunez egun, kapitalismoaren aurka keinu batzuk egin daitezkeela erakusten du euskal monetaren proiektuak, ogia erosiz adibidez. Tendentzia ezberdinetako jendea batzea lortu dute, “ez baitira idealean egon, baizik eta errealitatetik abiatu baitira”. Horren bidez, herritarrek bere egunerokoan lantzen ez zituzten gai batzuk barneratzen dituzte, erakundeen esku egon ohi direnak, “horien bidez ari dira gauzatzen eta pentsatzen beste herri-proiektu bat”.


Zer da ETS\nEuskadiko Autonomia Erkidegoko trenbide sistemaren modernizazioak eraldaketa prozesu handia eskatzen du, inolako zalantzarik gabe. Prozesu hori aurrera eraman ahal izateko lan handia egin behar da partaide diren erakunde guztien dimentsioetan, eta horien artean garrantzi berezia du Euskal Trenbide Sarearen dimentsio estrategikoak.\nProzesu konplexua da, eta beharrezkoa da marko metodologiko homogeneotik lantzea. Marko horretan, enpresa estrategia orokorraren inguruan biltzen diren sail guztietako etorkizuneko planteamenduak bildu beharko dira.\nMisioa, kalitate, segurtasun, ekonomia eraginkortasun eta iraunkortasun irizpideetan oinarrituriko Euskal Trenbide Sistema garatzea da; EAE-ren eta gizarte orokorraren garapenerako lagungarri izango dena, Euskadin bizi garenon mugikortasun beharrei erantzungo dien eta gure herrialdearen ekonomia eta gizarte garapena bultzatuko duen trenbide sarearen mantentzearen, hobekuntzaren eta garapenaren bitartez.\nBeti ere kalitate, segurtasun eta eraginkortasun irizpideetan oinarriturik, eta baliabideen (giza baliabideak, finantza baliabideak, etab.) eraginkortasunean eta optimizazioan oinarrituriko antolakuntza eta lan prozedura kontuan izanik, ETS-k eskaintzen dituen azpiegituren eta zerbitzuen kalitatean eta segurtasunean oinarrituriko antolakuntza kulturan oinarrituz.\nETS-k garraiobideen arteko oreka berria ere bultzatu beharko du, tren garraioaren hazkunde erlatiboa bultzatuz eta sustatuz eta ekonomiaren, gizartearen eta ingurumenaren ikuspegietatik iraunkorra izango den garraioaren garapenaren aldeko apustua eginez.\nETS-ren ikuskerak, etorkizunerako bilatzen ari den kokapena zehaztu beharko du, eta, horrez gain, garapena eta hori lortzeko estrategiak eta operazioak bideratu beharko ditu.\nLaburbilduz, trenbide azpiegituren garapenean eta kudeaketan erreferentziazko agente izan nahi dugu; “ETS” marka zerbitzuan kalitate berme sinonimo gisa barneratzea; eta ETS-k aurrera eramaten dituen jarduerak lidergo teknologikoaren erreferentzia izatea.\nETS: Sormen Legea (PDF, 92 KB)\nAzken eguneratzea: 2014/06/19


"El Conquistador"eko finalaren marka historikoa uztailak 5ean\n"El Conquistador"eko finalaren marka historikoa\nNahia Valenciak, emakume finalista bakarrak, irabazi duen abentura realityaren final historikoak % 38,1eko audientzia-zatia lortu du. ETB2 eguneko kanalik ikusiena izan da Euskadin % 19,4ko kuotarekin, azken hamarkadako audientziarik onena.\nNahia Valencia, "El Conquistador del Caribe" 17. edizioko garailea. Argazkia: EITB Media\nSaio guztiak Nahieranen\nNahia Valencia izan da "El Conquistador del Caribe" saioaren hamazazpigarren edizioko garailea. Aurtengo emakume finalista bakarra nagusitu da saioaren historiako finalik gogorrenean. Julian Iantzik aurkeztutako final handiak markak hautsi ditu: % 38,1eko audientzia-zatia eskuratu du, saioaren hamazazpi urteetako daturik onena. Gainera, 374.000 ikus-entzuleko audientzia metatua izan du Euskadin eta eragin eremuan.\nEdizio guztietako finalik teknikoena eta zorrotzena izan da eta bost finalistek, Aitorrek, Binbik, Bekok, Yancik eta Nahiak, euren trebetasunak erakutsi behar izan dituzte esparru oso ezberdinetan: banbuzko txalupa bat eraiki, igerian egin, sare bat igo, urpean igeri egin eta 150 metroko tirolina bat gurutzatu behar izan dute.\nBost lehiakideak helikopteroan iritsi dira EITBren Miramongo egoitzara, finalaren atariko saio berezian. Emanaldi honek ere audientzia datu bikainak eskuratu ditu: % 14,7ko audientzia-zatia eta 156.000 ikus-entzuleko audientzia metatua.\nHalaber, ETB2 eguneko kanalik ikusiena izan da Euskadin eta % 19,4ko audientzia-zatia bereganatu du, azken hamahiru urteetako daturik onena.\n"El Conquistador del Caribe" abentura realitya fenomeno soziala bihurtu da Euskadin eta hamazazpigarren denboraldia inoizko daturik onenak lortu dituen edizioa bilakatu da. Hogeita sei astez jarraian lider izan da ordutegi nagusian eta, bataz beste, % 26,3ko audientzia-zatia eta 334.000 ikus-entzuleko audientzia metatua eskuratu ditu.\n#conquisfinal joera Twitterren\nSare sozialei dagokienez, #conquisfinal traola joera izan da Twitterren eta Estatu mailako rankingean lehen postua eskuratu du 15 500 txiorekin. Jarraitzaileek final handian gertatutako guztia sare sozialean komentatua zuten, eta lehiakide finalisten izenek ere jarraipen handia izan zuten Twitterren.\nHalaber, El Conquistador del Caribe" saioaren webguneak 43.500 erabiltzaile bakar eta 119.800 orrialde ikusi izan ditu, eta 25.740 lagunek jarraitu dute finalaren emanaldia streaming bidez.\nNahia Valencia, "El Conquis"eko laugarren emakume irabazlea\nMerezita eraman du saria Nahiak, abenturaren azken txanpa ikusgarria eginda eta lau duelu gaindituta. Aita hilda du irabazleak, eta hari eskaini dio garaipena. Izan ere, dioenez, hark bidaltzen dizkio borrokan egiteko indarrak. Ikurrina eskuetan zuela, gainera, emakumeen aldeko aldarria egin du. Emakumeak gizonak besteko indartsuak ala indartsuagoak izan daitezkeela erakustea espero du bere garaipenarekin eta bere alabarentzat ikasbidea izatea nagusiagoa denean.\nGaraipen honekin, halaber, Nahiak bere ametsa bete du. Gainera, historia egin du saioan: ikurrina irabazi duen laugarren emakumea izan da, bere aurretik Zurri (2007), Erku (2016) eta Eider (2018) irabazleek lortu dute bakarrik.\nMikelen eskuetatik hartu du Nahiak irabazlearen ikurrina, eta Julianek 20.000 euroko txekea eman dio sari gisa. Atabey taldeko emakumeei eta familiari eskaintzeaz gain, garaipenaren eskaintza berezia egin dio Lourdes Zuriarraini, duela gutxi zendu zen "El Conquistador"eko lehen emakume irabazleari.\nProba hasi baino ordu batzuk lehenago, finalistek baltsa bana eraiki behar izan dute banbu enborrak erabiliz. Horiek izan dira gero, finalean erabiliko zituzten ontziak. Aitorrek eta Binbik esan dute horretan trebeak direla eta ontziak egiteaz zerbait bazekitela, baina egin dituzten ontziak ez dira onenak izan. Batek ere ez du proba erraza izan; Muskizekoak asko sufritu du ontzia desegiten ari zitzaiolako, eta "Clik eta Pan" esaldiaren erregeak lehiatzea ez den edozer egin du: zorabiatu egin da, botaka egin du eta negar ere egin du familiako kideei eta lagunei huts egin diela pentsatzean.\nYanci eta Beko ere ez dira nabarmendu. Zurriolako soroslea ez da fidatu gidatzerako orduan izan duen irizpidearekin eta Nahiaren atzetik joan da, baina ez zekien ibilbide ezberdinak zituztela biek; ondorioz, ez du bere hirugarren banderatxoa aurkitu. Goizuetako suhiltzaileak, aldiz, iparrorratza galdu du proba hasi eta gutxira eta, gainerako lehiakideei begiratuta bidea aurkitzen saiatu den arren, oso berandu iritsi da hirugarren banderatxora.\nAbentura oraindik ez da amaitu. Datorren asteazkenean, publikoaren faboritoaren gala izango da ikusgai, 22:30etik aurrera, ETB2n eta eitb.eus-en. Julian Iantzik aurkeztutako saioan, Maialenek, Begoñak, Berakok, Aitorrek, Leirek, Herrantxik eta Arrutik publikoaren faboritoaren saria izango dute lehian. Horrez gain, lau finalistak eta Nahia irabazlea izango dituzte platoan gonbidatu.\nDatorren ediziorako castingak\n"El Conquistador del Fin del Mundo"ren 18. edizioa prestatzen ari dira dagoeneko, eta garrantzitsuena falta da, lehiakideak. Urtero bezala, aurrez aurreko eta online casting bidez parte hartzeko aukera izango dute lehiakidegaiek. Aurrez aurreko castingak uztailaren 12a eta 23a bitartean izango dira Hego Euskal Herriko hiriburuetan.\nKoronabirusaren krisia dela-eta hartu beharreko segurtasun neurriak bermatze aldera, aurrez aurreko castingetan parte hartu ahal izateko aurretiaz hitzordua eskatu beharko da. Horretarako, mezu elektroniko bat bidali beharko da elconquis@eitb.eus helbidera. Bertan, honako hauek azaldu behar dira: izen-abizenak, adina (18 urtetik gora), herria eta telefono zenbakia. Saioa lehiakidegaiekin harremanetan jarriko da castingaren data, tokia eta ordua zehazteko.\nGainera, aurreko urteetan bezala, saioko lehiakide izan nahi duten lagunek online castinga egin dezakete, "El Conquistador del Fin del Mundo" saioaren webgunetik bideoa bidalita. Uztailaren 23a arte egongo da bideo-castinga bidaltzeko aukera.


Autobus eta autokar elektrikoentzako aire girotua, aire bikoitza itzultzeko fabrika eta fabrikatzaileak SONGZ\nESD serieko autobus berrien aire girotua teilatuan muntatutako aire girotua da, 8m eta 12m bitarteko autobus elektrikoei aplikatzeko modelo desberdinak dituena. ESD serieak aukerako teknologia ezberdinekin onartzen du, Cloud kontrol teknologiarekin, goi tentsioko konexioaren askapenaren aurkako teknologiarekin, teilatuaren bateria bateriaren kudeaketa sistema integratuarekin (BTMS) teknologiarekin, ibilgailuen kudeaketa termikoarekin teknologiarekin, DC750 goi tentsioko teknologiarekin, Kondentsazioa ura murrizteko teknologia, aire arazteko teknologia autobus barruan eta energia aurrezteko aluminio aleazio konpresorea.\nESD Series, airea itzultzeko eremu bikoitza, 8-12m-ko E-buserako\nPlataforma modularreko diseinu adimenduna (SONGZ SIEMA3 plataforma), konpresorea, kontrol elektrikoa, kondentsadorea eta lurrungailua, kudeaketa termikoko sistema integratua eta abar konbinazio modularra egiten duena. Produktuaren diseinua eraginkorra eta fidagarria da eta plataformako produktuen ordezko piezen orokortze-tasa. % 72ra irits daiteke.\nA / C ESD serie elektrikoaren zehaztapen teknikoa:\nEredua: ESD-III-BNSD ESD-IV-BNSD ESD-V-BNSD ESD-VI-BNSD\nHozteko gaitasuna Estandarra 16kW 18kW 20kW 22kW\nZabaltze Balbula Danfoss Danfoss Danfoss Danfoss\nAire-fluxuaren bolumena (zero presioa) Kondentsadorea (haizagailuaren kantitatea) 6000 m3 / h (3) 8000 m3 / h (4) 8000 m3 / h (4) 10000 m3 / h (5)\nLurrungailua (Blower Quantity) 4000 m3 / h (4) 4000 m3 / h (4) 5400 m3 / h (6) 6000 m3 / h (6)\nTeilatu Unitatea Dimentsioa 2670 * 2000 * 278mm 3170 * 2000 * 278mm 3170 * 2000 * 278mm 3170 * 2000 * 278mm\nPisua 244 kg 265 kg 270kg 271kg\nElektrizitate kontsumoa 6,7 kW 7,5 kW 8,4kW 9,2kW\nHozgarria Mota R407C R407C R407C R407C\nESD-III-BNSD Informazio Teknikoa ESD-V-BNSD informazio teknikoa ESD-VI-BNSD Informazio Teknikoa\n1. Aire girotuaren sarrerako potentzia DC250-DC750V-ra egokitu daiteke eta kontrol-tentsioa DC24V (DC20-DC28.8) da. ESD seriea ez da egokia trolebuserako.\nESD serieko E-Bus AC funtzioak berritzea （Aukerakoa）\n1. Plataforma modular adimendunaren diseinua (SONGZ SIEMA3 plataforma), konpresore unitatearen, kontrol sistema elektrikoaren, murrizteko sistema, lurrungailuaren, kondentsadorearen eta abarren konbinazio modularra egiten du eta diseinua eraginkorra eta fidagarria da.\n2. Diseinu arina, aluminiozko aleazioaren beheko oskolaren diseinua, kondentsadorearen, konpresorearen eta kontrol barrunbearen diseinu huts partziala, aluminiozko konpresore integratua,% 30 arinagoa.\n3. Girotzeko unitatearen teilatuaren diseinu orokorrak konexio gutxiago ditu, finkapen gutxiago, tamaina txikia eta itxura ederra du; haizearen diseinuak bidaiarien kabinako haize eragilea erabat erabiltzen du produktuaren funtzionamenduaren energia-eraginkortasuna hobetzeko.\n9. Airearen arazketa funtzioa, lau funtzio barne: hauts bilketa elektrostatikoa, argi ultramorea, ioi sorgailu indartsua eta argazki katalizatzaileen iragazketa, esterilizazioa, usainak kentzea eta hautsa kentzea modu eraginkorrean lortzeko eta birusen transmisioa modu eraginkorrean blokeatzeko.\nAurreko: Autobus eta autokar elektrikoentzako girotzaile elektrikoa, aire bakarreko itzulerarekin\nHurrengoa: Autobus Elektrikoaren Aire Girotua Bi Pisu Bikoitzeko Autobus Elektrikoarentzat


Oliorik gabeko aire konpresoreak - Hangzhou Sanrui Machinery Co., Ltd.\nOliorik gabeko Aire Konpresoreak\nOlio gabeko aire konpresoreak bereziki zure aplikazioetarako garatutakoak, airearen kalitatea ezinbestekoa baita azken produkzio prozesuetarako\nAirearen kalitate altuena\nElikagaien eta edarien prozesamendua, (petroa) kimikoen prozesamendua, elektronika fabrikazioa ... aplikazio kritikoetarako airearen kalitate gorena emateko konpromisoa hartu dugu.\nMurriztu eragiketa kostua\nOliorik gabeko airearen teknologiak iragazkien ordezko garestiak saihesten laguntzen dizu, olio kondentsatuaren tratamenduaren kostua murrizten du eta iragazkietako presio jaitsieraren energia galtzea murrizten du.\nOlio gabeko aireko teknologiarekin ingurumena zaintzen duzu eta nazioarteko arauak hobeto betetzen dituzu. Ihesak eta energia minimizatu. Ezabatu kondentsatuaren tratamendua\nKonpresore sorta zabala\nOlio gabeko aire konpresoreek torloju eta hortz, zentrifugo, pistoi, ura injektatutako eta korritze konpresore ugari estaltzen dituzte. Olio gabeko irtenbide bat aplikazio guztietarako\nISO ziurtagiria duen teknologia\nLehenengoa ISO 8573-1 0 KLASEA (2010) eta ISO 22000 ziurtagiria jasotzen duten Antwerpen, Belgikan, petroliorik gabeko ekoizpen instalazioetarako\nZerbitzu sare globala\nOlio gabeko konprimitutako ekipoen erabilgarritasuna eta fidagarritasuna maximizatuz. Aire konprimatuaren zerbitzuen munduko erakunde handiena dugu\nSF eta SF + oliorik gabeko korritze konpresoreak\nAQ Urak injektatutako oliorik gabeko torloju konpresoreak\nZR & ZT (VSD) oliorik gabeko torloju konpresoreak\nZH eta ZH + Olio Zentrifugorik gabeko Konpresoreak\nZE & ZA (VSD) Presio baxuko oliorik gabeko konpresoreak\nOliorik gabeko presio ertaineko torloju konpresorea\nOlio gabekoa zure aplikazio kritikoetarako\nEgin ezazu hamarkadetako esperientzia oliorik gabeko aire konprimitua hornitzen aplikazio sorta zabal batean zuretzat.\nkalitate handiko pintura-akaberak, martxa oneko prozesuak, osasun hobea\nkalitate handiko azken produktu osasuntsuak eta hobeto dastatuz\nproduktuaren garbitasuna handitu, prozesu hobeak, hondakin gutxiago, segurtasun handiagoa\netenik gabeko kontrol-sistemak eta produktuaren kalitate handirako funtsezko baldintza oso garbiak mantentzea\narazorik gabeko kontrol sistemak eta prozesuak, segurtasuna, segurtasuna eta kalitate altuagoko azken produktua\nekoizpen eraginkorragoa, konponketa eta mantentze kostuak murriztea, ehungintzaren kalitatea hobetzea, xahutze gutxiago\nproduktu puruak, kutsadura arriskuak murriztuz, prozesu eraginkorragoak, hondakinak gutxituz\nNola egiten dugun lan oliorik gabeko konpresoreek\n60 urte baino gehiago daramatzagu olio gabeko airearen teknologiaren garapen berri askotan eta ISO 8573-1 0 KLASEA (2010) ziurtagiria lortu duen lehen fabrikatzailea izan gara.\nLortu konponbide optimoak konpresio- eta lehorketa-teknologia ugarietatik. Lan egin behar duzun airearen kalitatearekin funtzionamendu kostu txikienarekin. Konpresoreak, lehorgailuak, iragazkiak, kontrolagailuak, energia berreskuratzea. Guztia guztiz optimizatuta elkarrekin hobeto lan egiteko\nOHSAS 18001 - ISO 9001 - ISO14001 - ISO8573-1 KLASEA 0. ISO 22000 ziurtagiria Anbereseko oliorik gabeko ekoizpen instalazioetarako, gure Z gama olio gabeko aire konpresore guztiei aplikatzeko. Gure produktuak estandar altuenetara diseinatu eta eraikitzen ditugu zure erabateko gogobetetasuna bermatzeko\nProduktibitate iraunkorraren aldeko apustua egiten dugu. Aire garbia ematen dugu eta hondakin gutxiago sortzen dugu olioz lubrifikatutako konpresoreekin alderatuta. Olio eta iragazki elementu gutxiago beharko dituzu mantentze lanak egin ondoren botatzeko\nFuntzionamendu kostu txikiagoak\nGure bezeroengandik jakin dugu operazio kostuak ahalik eta baxuen mantentzeko beharra. Gure berrikuntzak merkatuan eraginkortasun handieneko produktu batzuk lortu ditu, energia kostuak baxuak izanik. Zure produktibitatearekiko dugun konpromisoari esker, zerbitzu-tarte luzeagoak eskaintzen ditugu fidagarritasun handiagoarekin


Aitor Fernandez De Pinedo: “Egoeraren diagnostiko zorrotza eta horri aurre egiteko plangintza eta baliabideak behar ditugu” – Guraso.eus\nAitor Fernandez De Pinedo: “Egoeraren diagnostiko zorrotza eta horri aurre egiteko plangintza eta baliabideak behar ditugu”\n2020-11-19\tguraso\tIruzkinik ez\nHego Euskal Herriko herri zein auzoetako hezkuntza-komunitateen aktibaziorako erreminta gisa aurkeztu zen Hezkuntza Plazara. Azaldu dutenez, asmoa pandemiak ekarritako erronkei erantzun bateratua ematea da, komunitatea erdigunean kokatuta, eta hala, ekimenak mobilizazioak deitu ditu abenduaren 1erako. Laudioko Ikastolako Aitor Fernandez De Pinedo Rodriguez da ekimeneko kideetako bat.\nKomunitatea aktibatzeaz gain, zein da Hezkuntza Plazararen helburua?\nHezkuntza eremuan bizi dugun egoera larriaren aurrean, protagonista zuzenak garen hezkuntza-komunitateon elkarlanerako deia ere egin nahi dugu. Horretarako, tokian tokiko irakasleak, hezitzaileak, ikasleak, gurasoak zein langileak harremanetan jartzea ezinbestekoa dela uste dugu; elkarrekin gogoeta egitea, elkarrekin jardutea eta elkar zaintzea.\nHorrez gain, hezkuntza ikastetxe barnean gertatzen den hori baino gehiago dela sinesten dugu. Ikastetxeaz harago ere prozesu hezitzaileak gertatzen direla badakigu, eta hala, gizartearen ardura ere badela. Horregatik, abenduaren 1ean, herri eta auzoetan, ahalegina egingo dugu ikastetxeetan dauzkagun egoerak eta bizi ditugun premiak komunitateekin partekatzeko eta eragile eta herritarrek aldarrikapenenetara batzeko.\nHortaz mobilizazioak deitu dituzue…\nHori da. Mobilizazio egun koloretsua izango da abenduaren 1ekoa. Egungo egoera larria izateak ez du esan nahi gauzak aldatzeko eta baldintza zein proposamen berritzaileak sortzeko ilusioa eta grina galdu behar dugunik; alderantziz. Egun horretan askotariko ekintzen bitartez koloreztatu nahi ditugu gure herri eta auzoak. Horretarako aukera irekia proposatu diegu hezkuntza-komunitateei; hau da, gogoeta eta aldarrikapen taula txapel gisa ulertu eta eguna tokian tokiko errealitate zehatzetik eta aldarrikapen propioen inguruan antolatu dezaten proposatzen dugu.\nBakoitzak erabakiko du zer egin nahi –edo ahal– duen, eta denak balio du. Guk ideia sorta bat eskaini dugu, eta baita ekimen sortzaile edota berritzaileagoek ere.\nNortzuk zaudete ekimenaren edo deialdiaren atzean?\nEkimenaren oinarrian hainbat hezkuntza-komunitatetako kideak gaude: aurreko ikasturte amaieran sortu ziren aldarrikapenen bueltan ibili ginenak, ikasturte honen hasieran ere hezkuntza-eragileek deitutako mobilizazioetan parte hartu dugunak, ikastetxeetan borroka propioak abiatu dituztenak eta bakoitzak bere eremuan eta bere eremutik ekarpena egin nahi dugunak.\nNola batu zarete?\nHezkuntza-komunitatea beti izan da aktiboa, aberatsa eta emankorra Euskal Herrian (Euskal Herriak Bere eskola, Hezkuntza Plataformen Topagunea, Hezkuntza Akordioa…). Eta une ezberdinetan eta ekimen bertsuetan parte hartu izan dugunon artean sareak mantentzen dira. Gure herria txikia da, eta hezkuntzan ari garen askok elkar ezagutzen dugu eta harremanak mantendu eta elikatzen ditugu; eta hain zuzen ere, sare horiek izan dira Hezkuntza Plazara ekimenaren ernamuina ere.\nGasteizko kide batzuen eskutik zabaldu zen deialdia –ekimena abiatzeko sustatzaile bila lehenik–, eta azaroaren 6ko agerraldirako 122 norbanakoren eta 11 kolektiboren babesa zeukan zabaldu dugun gogoeta eta aldarrikapen taulak.\nHezkuntza Plazara ez da eragile berri bat; gogoeta eta aldarrikapen batzuen alde indarrak bildu nahi dituen ekimena da, eta, batez ere, aurrera begira –abenduak 1etik aurrera ere– bizirik mantendu nahi dugun komunitate zabal eta bizi baten kontzientzia hartzea sustatu nahi duena. Su txiki askok su handi bat osa dezakegu.\nZein irakurketa egiten duzue pandemiari erreparatuta?\nIkusi dugu COVID-19ak nolako astinaldia eragin duen hezkuntzan. Inork aurreikusi ezin zezakeen egoera sortu da eta hezkuntzan aurretik bizi genituen hainbat arazo eta arrakala sakondu eta azkartu ditu pandemiak; arrakala sozioekonomikoa, linguistikoa, kulturala, akademikoa, generoari dagokiona… Lehen genituen arazoak eta gure hezkuntza-sistemen ezintasunak inoiz ez bezala mahai-gaineratu dira.\nHorren aurrean, hezkuntza-komunitateen lan eta ahaleginak ondorioak larriagoak ez izatea soilik bermatzen du. Irakasle, hezitzaile, ikasle, langile zein familien ahalegina izugarria izan zen aurreko ikasturtean, eta bide horretan jarraitzen dugu aurten ere. Nolanahi ere, ez da nahikoa. Egoeraren diagnostiko zorrotza eta horri aurre egiteko plangintza eta baliabideak behar ditugu; horiek gabe ez dakigu noraino irits gaitezkeen kolapsatu gabe.\nGogoeta horretatik, sortu zen hain zuzen ere ekimena. Kezka eta premia larria sentitzen genuen, eta aktibatzea eta pentsatzen duguna gizarteratzea erabaki genuen. Gure ustez posible da egoera hau beste era batean kudeatzea, posible da ikasleak eta hezkuntza-komunitateak erdigunera ekarri, eta zentzu komuna oinarri izanda, beste bide batzuk urratzea. Ez da bidezkoa pandemiaren ondorioz haien etorkizuna hipotekatzea.\nAdierazpena ere kaleratu zenuten. Zer dio?\nAzaroak 6ko agerraldiaren ostean, ekimenaren bigarren fasean sartu ginen eta tokian toki adierazpena zabaldu eta atxikimendu berriak lortzen ari gara. Laburbilduz, gure adierazpenak dio egoera zaila bizi dugula eta horren aurrean hezkuntza-komunitateetatik egindako ahalegina aitortu behar dela. Horrez gain, erakundeen kudeaketa ere salatu dugu, inprobisazioz jokatzen ari direlako, eta oraindik ere, horrenbeste hilabete pasa eta gero, planifikaziorik gabe eta neurri eraginkorrik gabe jarraitzen dugulako.\nBestetik, uste dugu ikasleak direla hezkuntza prozesuaren subjektu, eta haien hezkuntza eskubidea era integralean bermatu behar dela. Edozein neurri edo erabakiren erdigunean egon behar dute. Eta, orain, urgentziazko neurriak hartu beharra dago, ez soilik ikuspegi “sanitario” hutsetik; ikasle horien hezkuntza prozesua bermatuko duten neurri eraginkorrak ikuspegi integral batetik hartu behar dira.\nHezkuntza langileei dagokienez ere, ezin da haien bizkar gainean jarri honi guztiari aurre egiteko ardura. Batetik, ez dagokielako, eta bestetik, ez zaielako behar besteko baliabiderik eman, exijitzen ari zaien ardura betetzeko.\nEta bukatzeko, familien egoera ere aintzat hartu behar da. Ikastetxeak ez dira gurasoak lanera joatea ahalbidetzeko haur zein nerabeentzako aparkalekua, eta era berean, ziurtatu egin behar da kontziliazioa posible izango dela.\nHori guztia jasota, zeintzuk dira proposatzen dituzuen neurriak?\nBaliabideak behar ditugu arrakalak gainditu eta inklusioa bermatzeko, gehien behar duenari gehiago emanez (eta ez gabiltza soilik diruaz hizketan); haur eta nerabeak zaindu behar ditugu eta haien garapen integrala bermatzeko neurri guztiak ziurtatu; Curriculumak berrantolatu behar dira edukien transmisioan baino, gaitasunen lanketan zentratzeko eta ikasleen behar oro eta erritmoak errespetatzeko; euskararen irakaskuntzan zein erabileran eta euskal kulturaren transmisioan bizi dugun galeraren aurrean, euskalduntzea sustatuko duten neurriak ezarri behar dira murgiltze eredua orokortzeko eta euskal Curriculuma ezartzeko norabidean; aisialdi hezitzailearen garrantzia ere azpimarratu nahi dugu eta pandemia aurretik zeuden ekimenak berreskuratu beharra planteatzen dugu; eskolak auzoan eta naturan emateko erraztasunak behar ditugu, osasun zein ikuspegi pedagogiko batetik; ikasleen ongizate osoa aintzat hartuz ratioak jaitsi behar dira, eta beraz, langile gehiago kontratatu beharko dira, prozesu hezitzailerako espazioak berrantolatuz; jangelak zabalik behar ditugu; urteetan metodologietan eta berrikuntzan emandako pausoetan ezin dugu atzera egin orain; eta azkenik, hezkuntza-komunitateoi gogoetan eta erabakietan parte hartzeko aukera bermatu behar zaigu.\nNola doaz atxikimenduak? Zein harrera izan du proposamenak?\nLehen esan bezala, agerraldirako bagenuen 122 norbanako eta 11 kolektiboren atxikimendua. Halere, gure asmoa ez da sinadura bilketa bat egitea, baizik eta tokian toki planteatutako edukien inguruko elkarrizketa eta mobilizazioa sustatzea. Nolanahi ere, gu geu harritu gaituen erantzuna izaten ari gara, eta agerraldiaren ostean atxikimendua emateko eskaera asko jaso ditugu. Beraz, formulario erraz bat prestatu dugu, nahi duenak atxikimendua emateko. Zerrenda handituz doa: azaroaren 13rako 230 ziren norbanakoak eta 13 kolektiboak, baina etenik gabe jarraitzen dugu mezuak jasotzen (plazarahezkuntza@gmail.com helbidean).\nBestalde, atxikimenduen inguruan balorazio kualitatibo bat ere egin dugu. Gure ekimenera dozenaka herritako pertsonak atxiki dira: Tutera, Lizarra, Tafalla, Otsagi, Agoitz, Garralda, Oibar, Amaiur, Arizkun, Elizondo, Etxarri Aranatz, Altsasu, Berriozar, Burlata, Atarrabia, Mendillorri, Leitza, Irun, Orereta, Oiartzun, Azpeitia, Itsasondo, Ibarra, Tolosa, Hernani, Zarautz, Usurbil, Aretxabaleta, Arrasate, Villabona, Ondarroa, Lekeitio, Markina-Xemein, Zornotza, Durango, Berriz, Ermua, Galdakao, Usansolo, Getxo, Leioa, Santurtzi, Barakaldo, Portugalete, Sestao, Erandio, Laudio, Agurain, Kanpezu, Oion, Gasteiz, Donostia, Bilbo eta Iruñekoak.\nHerri batzuetan atxikimendu bakarra jaso dugu, baina, ziur gaude gure adierazpena batek baino gehiagok partekatuko duela, iritsi garen toki horietan guztietan. Beste alde batetik, gure ekimena ikastetxe publiko, ikastola zein herri eskola txikietako kideen bultzadaz sortu da eta atxikimenduetan ere nabari da sareez gaindiko adostasuna. Babesa ematen ari diren irakasleak, langileak, gurasoak, ikasleak zein herritarrak ezinbestekoak dira. Gainera, badira kolektiboki atxiki direnak ere (ikastetxe osoak, guraso elkarteak, zuzendaritza taldeak, langile guztiak…). Babes kolektiboa emateko egin den lana ere txalotu nahi dugu, nola ez.\nNola aurreikusten duzue ikasturtea?\nEgoera larria da eta ikasturteari kezka handiz begiratzen diogu. Ikastetxeetan langileen gainean dago zama handiena, eta heldu ezinean ari dira. Gainera, protokoloen beharra ulertuta ere, baliabiderik gabe, hartu diren hainbat neurriren eraginkortasunak kezkatu egiten gaitu. Zalantzarik gabe, ikasleak dira kaltetu handienak; beraien garapen integrala dago jokoan, eta egun, hori bermatzea ezinezkoa da. Urgentziazko plana behar da, ondo landutakoa, eta hezkuntza-komunitatearen iritzia aintzat hartu behar da.\nZer baliatu behar dugu aurrera egiteko?\nHezkuntza-komunitatea bera da indargunea. Hezkuntza-komunitateak hamarkada luzez erakutsi du gaitasuna duela gure herrian egoera eta baldintza berriak sortzeko, berritzaile izateko, eraikitzeko, aldarrikatzeko, mobilizatzeko. Emari horretatik edanda, batzen gaituenetik lan eginez, komunikazioa, elkarrizketa eta elkarlanean jardunez, badugu sobera indar aurrera egin eta hezkuntza-eredu berri bati aukerak zabaltzeko.\nIruzkinik ez "Aitor Fernandez De Pinedo: “Egoeraren diagnostiko zorrotza eta horri aurre egiteko plangintza eta baliabideak behar ditugu”"


AEBekin elkarlan-sarea osatzen hasi da lehendakaria Washingtonen - Debagoiena - Goiena.eus\nAEBekin elkarlan-sarea osatzen hasi da lehendakaria Washingtonen\nLeire Kortabarria 2013-10-10 17:12\nAmeriketako Estatu Batuetako ordezkari politikoekin elkarlan-sarea osatzen hasi da Urkullu lehendakaria, egunotan Arantza Tapia Ekonomia sailburuarekin eta Jaurlaritzako beste partaide batzuekin AEBetan egiten dabilen bidaia ofizialaren barruan. Euskal ekonomiaz gain, bakeaz ere jardun du Urkulluk; hala, USIPeko –AEBetako Bake Erakundea– presidentearekin batzartu da, eta Jaurlaritzaren bake plangintzaz hitz egin du.\nEguaztenean, Washington DCn, Kapitolioan, hainbat ordezkari politikorekin batzartu zen Urkullu; tartean, John Garamendi kongresistarekin eta Idahoko James Risch senatariarekin. Helburua da Euskadik eta AEBek dituzten interes komunak batera lantzea etorkizunean.\nLehendakariak adierazi zuenez, kongresistei azaldu zien "Espaniako estatuaren osaketa eta zer den euskaldun izatea, eta beste Estatu eredu baten euskaldunok izan ditzakegun helburuak edo Europako estatu batuak eraikitzeko prozesuan parte hartzeko beharra".\nEuskadiren egoeraren berri eman die Kongresuko kideei, eta krisitik irtetea helburu nagusitzat ipini zuen. Europako Batasunaren eta AEBen arteko Merkataritza Askeko Tratatuak Euskadirendako ekar ditzakeen aukera ekonomikoak ere aipatu zituen, eta Euskadi Europako Batasunaren zein AEBen "ate" izan daitekeela esan zuen.\nAEBen politika, Euskadirendako mesedegarri\nLehendakaria Arantza Tapia Ekonomia eta Lehiakortasun sailburuarekin dago AEBetan, datorren astelehenera arte. Tapiak beste topaketa batzuk izan ditu; tartean, Sherrod Brown demokratarekin eta Lee Ferry errepublikarrarekin hitz egin zuen. AEBetako gobernuak herrialde horretan bertan gehiago ekoizteko neurriak ezarri nahi ditu, eta, Tapiak esan zuenez, "industriara bueltatzeak eta merkataritza askeak euskal enpresendako egoera mesedegarria ekarriko dute". Gaineratu zuenez, "euskal enpresak dagoeneko badauka txokoa AEBetan".


Saio zirikatzaile bat Twitchen | Bizigiro | Berria\nSaio zirikatzaile bat Twitchen\n'Pilula gorria' hilaren 17an estreinatuko dute. Bi astean behin egingo dute programa, zuzenean\nLord Draugr youtuber arrakastatsuak aurkeztuko du Pilula gorria saioa Twitch plataforman. ARITZ SOLA Tamaina handiagoan ikusi\nMisterioa da proiektuaren atzean nor dagoen: lehen denboraldia amaitu arte ez dute argituko zein lantaldek edo hedabidek sortu duen saioa. Baina aurkezlea argitu dute: Lord Draugr youtuberrak aurkeztuko du Pilula gorria saioa. Twitch plataformarako emankizun bat izango da, euskarazko aurrenekoetakoa. Hilaren 17an estreinatuko dute Pilula gorria, eta lehen elkarrizketa Aitziber Garmendia aktorearekin egingo dute. Iragarpena Twitch plataforman bertan egin zuen atzo Lord Draugr aurkezleak.\nSaioaren izena The Matrix (1999) zientzia fikziozko filmaren tramatik hartu zuten. Neo protagonistari bi piluletako bat hartzeko aukera eskaintzen diote filmean: gorria edo urdina. Pilula urdinak gertatutakoa ahazteko eta matrix-eko errealitate birtualean geratzeko modua emango dio: eta gorriak, berriz, hartatik askatu eta mundu errealera eramango du.\nElkarrizketatuekin pilularen jokoa erabiliko dutela iragarri du saioko aurkezleak: «Elkarrizketatuei hamar galdera zirikatzaile egingo dizkiegu: horietatik zortzik pilula gorriak izan beharko dute; hau da, erantzun egin beharko dira. Bi galderatan pilula urdina hartu ahalko dute, eta ez erantzun: txanda-pasa egin, alegia». Euskal Herriko pertsonaia ezagunak elkarrizketatuko dituzte, bideo dei bidez. Bi astean behin emango dute, Twitch plataforman, zuzenean, 21:00etan.\nElkarrizketaren tartea finkoa izango da saioan. Hurrengo gonbidatuen artean Nogen eta Chill Mafia musika taldeetako kideak egongo dira.\nBestetik, erronkak egingo dituzte ikus-entzuleekin. Eta Interneteko askotariko bideoak zabaldu eta komentatuko dituzte. Umorea ez da faltako. «Ez du formatu zorrotz bat izango, telebistan bezala. Twitch plataformarako saio bat izanik, formatu askea izango da. Txat bidez hitz egiten arituko gara. Baita bestelako bideoak ikusten ere», iragarri du Lord Draugr youtuberrak. «Olgetan ibiliko gara. Ez da ezer serioa izango».\nLord Draugr youtuberra euskalduna da, baina azkenaldian gaztelaniaz egin du lan. «Interneten masa behar da, kopuru handiak. Baina, babesleak agertzen badira, gauzak sor daitezke. Bestetik, banuen gogoa euskaraz aritzeko. Aukera polita eman didate saio berri honekin». Pilula gorria-ren babeslea Donostiako Udaleko Euskara Zerbitzuak dira.\nSaioko lantalde misteriotsuak iragarri du Pilula gorria-ren tonua zein izango den: «Tonu arina izango du, oso informala, bat-batekoa, umoretsua eta zirikatzailea. Umore zuritik guztiz aldentzen saiatuko da, eta naturaltasunaren eta inperfekzioaren aldeko apustua egingo du».\nTwitch plataforman gero eta gazte euskaldun gehiago ari dira kanalak zabaltzen. Rikardo Arregi sarien Komunikazio kategoriako finalisten artean da 3000 Twitz kolektiboa —Twitchek euskara hizkuntza gisa onartzeko eskatu dute 4.000 lagunek—.